Οικονομία - ΣΥΛΛΑΛΗΤΗΡΙΟ ΑΠΟ ΤΟ ΣΥΝΔΙΚΑΤΟ ΜΕΤΑΛΛΟΥ Ν. ΚΟΡΙΝΘΙΑΣ «Ο ΗΦΑΙΣΤΟΣ»\nΣΥΛΛΑΛΗΤΗΡΙΟ ΑΠΟ ΤΟ ΣΥΝΔΙΚΑΤΟ ΜΕΤΑΛΛΟΥ Ν. ΚΟΡΙΝΘΙΑΣ «Ο ΗΦΑΙΣΤΟΣ»\nΟΛΟΙ ΣΤΟ ΣΥΛΛΑΛΗΤΗΡΙΟ ΤΗΝ ΤΡΙΤΗ 21/02\nΣΤΙΣ 18:00 ΣΤΑ ΠΕΡΙΒΟΛΑΚΙΑ ΣΤΗΝ ΚΟΡΙΝΘΟ\nΈχουμε πολύ πικρή πείρα από τις περίφημες διαπραγματεύσεις που έχουν κάνει όλα αυτά τα χρόνια όλες οι κυβερνήσεις.\nΚαι σε αυτή τη διαπραγμάτευση η κυβέρνηση ΣΥΡΙΖΑ-ΑΝΕΛ για την υπηρέτηση του ΣΕΒ και των άλλων εργοδοτικών οργανώσεων, των μονοπωλιακών ομίλων, ετοιμάζεται να σφίξει και άλλο τη θηλιά στο λαιμό της εργατικής λαϊκής οικογένειας.\nΑυτοί διαπραγματεύονται για το κεφάλαιο, εμείς παλεύουμε για τη ζωή μας και το μέλλον μας!!\nΌλοι οι εργαζόμενοι του κλάδου μας έχουν βιώσει στο πετσί τους τα αποτελέσματα των διαπραγματεύσεων.\nΚατάργηση Συλλογικών Συμβάσεων,\nεπέκταση των εργολαβιών και των ελαστικών μορφών απασχόλησης,\nεντατικοποίηση με εξαντλητικές υπερωρίες και δωδεκάωρα,\nμείωση μισθών και δεκάδες απολύσεις.\nΑσφαλιστικό που πρέπει να πληρώνουμε την παραμικρή εξέταση,\nακρίβεια σε όλα τα είδη λαϊκής κατανάλωσης,\nστο ηλεκτρικό ρεύμα, ΕΝΦΙΑ, φοροληστεία.\nΤην ίδια ώρα που η μεγαλοεργοδοσία στο κλάδο μας απολαμβάνει φοροαπαλλαγές και δεκάδες εκατομμύρια σε επιδοτήσεις για νέες επενδύσεις όπως στη FULGOR και στην HELLAS CAN.\nΚυβέρνηση και θεσμοί έχουν συμφωνήσει στο νέο γύρο επίθεσης με νέα μέτρα που αφορούν τα εργασιακά και συνδικαλιστικά μας δικαιώματα, κατέβασμα του αφορολόγητου σε ακόμα χαμηλότερα επίπεδα, νέες αντιλαϊκές συμφωνίες για μετά το 2018, στην παγίωση των αιματοβαμμένων "πρωτογενών πλεονασμάτων".\nΗ εργοδοσία και τα τσιράκια της στο συνδικαλιστικό κίνημα, η κυβέρνηση, προσπαθούν να μας κάνουν να αποδεχτούμε τα νέα μέτρα που ετοιμάζουν, να συμβιβαστούμε με τα προηγούμενα.\nΣυσπειρωνόμαστε γύρω από τα Συνδικάτο μας και όλοι μαζί δυναμώνουμε τη φωνή αντίστασης, διεκδικώντας το δικαίωμα στην εργασία και στη ζωή με βάση τις σύγχρονες ανάγκες μας, για αξιοπρεπή διαβίωση για εμάς και τα παιδιά μας.


Ελληνική Ιατροδικαστική Εταιρία: Τι πρέπει να κάνει μία γυναίκα που έχει πέσει θύμα βίας - Ysterografo News\nΕλληνική Ιατροδικαστική Εταιρία: Τι πρέπει να κάνει μία γυναίκα που έχει πέσει θύμα βίας\nΜε αφορμή την Παγκόσμια Ημέρα για την Εξάλειψη της Βίας κατά των Γυναικών, η Ελληνική Ιατροδικαστική Εταιρία διοργανώνει, για πέμπτη χρονιά, τη δράση «Η γνώση είναι ασπίδα».\nΑπό σήμερα, 25 Νοεμβρίου 2019 και για μία εβδομάδα, μέχρι τις 2 Δεκεμβρίου 2019, οι συνεργαζόμενες ιατροδικαστικές δομές προσφέρουν ενημέρωση σε όσες γυναίκες αισθάνονται ότι το έχουν ανάγκη.\nΗ συγκεκριμένη δράση προσφέρεται σε όλες τις δομές που συμμετέχουν στην καμπάνια και είναι δωρεάν και στα συνεργαζόμενα ιδιωτικά ιατροδικαστικά ιατρεία.\nΟι οδηγίες που δίνει προς τις γυναίκες – θύματα η Ελληνική Ιατροδικαστική Εταιρία είναι οι εξής:\nΣε περίπτωση ξυλοδαρμού, η γυναίκα θα πρέπει να προστρέξει άμεσα σε έναν ιατροδικαστή. Η διαδικασία που μπορεί να ακολουθήσει μία γυναίκα είναι είτε να υποβάλει άμεσα μήνυση εναντίον του δράστη είτε να εκμεταλλευτεί το τρίμηνο περιθώριο που έχει δικαίωμα από το νόμο.\nΗ Ελληνική Ιατροδικαστική Εταιρία υπογραμμίζει ότι «ο ιατροδικαστής είναι ο μόνος ειδικός ιατρός που έχει την κατάλληλη εκπαίδευση και εμπειρία για την πιστοποίηση των σωματικών βλαβών. Οποιαδήποτε εξέταση από άλλον ιατρό είναι εύκολο να αμφισβητηθεί κατά τη δικαστική διαδικασία. Επιπλέον, κρίνονται άστοχες ορισμένες ενέργειες, όπως η φωτογράφιση των τραυμάτων, καθώς τέτοιες πράξεις δεν έχουν αποδεικτική επιστημονική αξία».\nΟδηγίες για τη γυναίκα που πέφτει θύμα βιασμού\nΣύμφωνα με την Ελληνική Ιατροδικαστική Εταιρία, σε περίπτωση βιασμού, είναι σημαντικό η γυναίκα να επισκεφθεί έναν ιατροδικαστή το συντομότερο δυνατό. Οπως τονίζεται στη σχετική ανακοίνωση, ειδικά στις περιπτώσεις σεξουαλικής κακοποίησης, ο χρόνος, δυστυχώς, δεν είναι σύμμαχος των θυμάτων.\n«Αν μία γυναίκα προσφύγει άμεσα σε έναν ιατροδικαστή, είναι δυνατό, πέρα από την ορθή πιστοποίηση του βιασμού, να πραγματοποιηθούν και εργαστηριακές εξετάσεις, οι οποίες είναι δυνατόν να ταυτοποιήσουν το δράστη. Είναι σημαντικό οι γυναίκες να γνωρίζουν ότι σε αυτή την περίπτωση θα πρέπει να μην πραγματοποιήσουν λουτρό πριν από την επίσκεψή τους στον ιατροδικαστή, ενώ θα πρέπει να αφαιρέσουν τα ρούχα και τα εσώρουχα που φορούσαν και να τα τοποθετήσουν σε μία καθαρή, κατά προτίμηση, χάρτινη σακούλα» επισημαίνει η Ελληνική Ιατροδικαστική Εταιρία.


Ο Βασιλιάς δεν είναι υπεράνω του νόμου στο Ισλάμ – Άχμαντ Μ. Ελντίν\nΟι πολίτες στην Σ. Αραβία είναι σε θέση να μηνύσουν και να στείλουν ακόμα και στο εδώλιο του κατηγορουμένου τον βασιλιά, τον πρίγκιπα η οποιοδήποτε μέλος της βασιλικής οικογενείας σε περίπτωση που υποστούν αδικία. Σε άλλες χώρες οι αρχηγοί κρατών έχουν ασυλία.\nΑυτά ήταν τα λόγια του Σαουδάραβα βασιλιά Σαλμάν σε ομιλία του προς αξιωματικούς και υπαλλήλους που ασχολούνται με την καταπολέμηση της διαφθοράς στο δημόσιο και τον ιδιωτικό τομέα.\nΟ βασιλιάς Σαλμάν παρέθεσε μάλιστα και το παράδειγμα του προκατόχου του οπου ένας πολίτης έκανε αγωγή ζητώντας ετυμηγορία βασιζόμενη στην Σαρία.\n«Εάν δείτε κάτι να βλάπτει έναν πολίτη, άτομο, μια φυλή η πόλη, τότε οι πόρτες μας και τα αυτιά μας είναι ανοιχτά»» δήλωσε ο βασιλιάς. «Τα δικαιώματα των πολιτών με απασχολούν περισσότερο από τα δικά μου», είπε.\nΤέλος, ανέφερε για την συναίνεση που υπάρχει έτσι ώστε να καταπολεμηθεί η διαφθορά. Και οι μεγαλύτεροι «μαχητές» τις διαφθοράς είναι το Κοράνι και η Σούννα του Προφήτη.\nΠηγή: Al Αrabiya\nΆθεος «πατριώτης» τρομοκρατεί Μουσουλμάνους στο Φοίνιξ\nΗ σφαγή της Σρεμπρένιτσα και η Ελληνική συμμετοχή: Μια έρευνα που ο κάθε Έλληνας Μουσουλμάνος πρέπει να διαβάσει


DogWorld: Αποκάλυψε τον δολοφόνο της Λάρισας και θα λάβεις 2000 ευρώ αμοιβή\nΑποκάλυψε τον δολοφόνο της Λάρισας και θα λάβεις 2000 ευρώ αμοιβή\n2000 ευρώ αμοιβή προσφέρει το Φιλοζωικό Σωματείο Λάρισας Anim.A.L. προκειμένου να εντοπιστεί το ανθρωποειδές που σκόρπισε δηλητήριο στην περιοχή Παράδεισος. Μέχρι στιγμής τρία σκυλιά έχασαν την ζωή τους, τέσσερα δίνουν μάχη να κρατηθούν στην ζωή κι άλλα τρία αγνοούνται.\nΑκολουθεί το συγκινητικό μήνυμα του σωματείου:\nΥπάρχουν μέρες ,που δεν ξέρεις τι να πεις…Έχεις στερέψει από συναισθήματα και δάκρυα..Για εμάς, η μέρα που πέρασε ήταν ακριβώς έτσι. Η παρεούλα που φροντίζαμε στην μέση του πουθενά, διαλύθηκε με τον πιο άγριο και απάνθρωπο τρόπο.\nΤα 10 σκύλακια στα οποία προσπαθούσαμε να δώσουμε μια ευκαιρία για μια καλύτερη ζωή, σήμερα ένιωσαν την απανθρωπιά σε όλο της το μεγαλείο. Η προσδοκία μας πως κάπου θα υπάρχει και γι αυτά μια ζεστή αγκαλιά, δεν επιβεβαιώθηκε ποτέ. Δυστυχώς αυτά δεν γεννήθηκαν μικρά, χνουδωτά και ρατσάτα. Το τηλέφωνο δεν χτύπησε ούτε μια φορά για εκείνα.\nΣήμερα λοιπόν, κάποιο ανθρωποειδές, τα τάισε τον θάνατο. Δηλητήριο μεσα σε μακαρόνια. Τόσο απλά μοιράζουν τον θάνατο κάποιοι. Τελικός απολογισμός: 3 νεκρά, 4 νοσηλεύονται και 3 αγνοούνται.\nΜέλη μας κι εθελοντές, οργάνωσαν μια ανθρώπινη αλυσίδα σωτηρίας για να σώσουν ο,τι μπορούσαν: μεταφορές σε γιατρούς,καταθέσεις στην αστυνομία και μέσα σε όλα αυτά,να αναζητούμε φιλοξενία για τα ζωάκια που νοσηλεύονται. Αν τα 4 ζωάκια που έζησαν, διαφύγουν τον κίνδυνο, δεν μπορούν να επιστρέψουν στο ίδιο μέρος. Έχουμε βρει ένα προσωρινό χώρο φιλοξενίας γι αυτά, αλλά μόνο για λίγες μέρες. Απευθύνουμε έκκληση βοήθειας,σε όλους, έστω και για προσωρινές φιλοξενίες.\nΤο επικίνδυνο(και όχι μόνο για τα ζώα) κτήνος που σκότωσε αυτές τις αθώες ψυχές, ελπίζουμε πως δεν θα μείνει ατιμώρητο. Το σωματείο μας έχει πράξει όλα τα νόμιμα για να βρεθεί το δίποδο τέρας και προχωράμε και στην επικήρυξή του: το ΑΝΙΜ.AL λοιπόν, επικηρύσσει τον άνανδρο που σκόρπισε δηλητήριο στην περιοχή ΠΑΡΑΔΕΙΣΟΣ, στη ΛΑΡΙΣΑ στις 8/9/2013, με το ποσο των 2000 ευρώ, για όποιον μας οδηγήσει στη σύλληψη του δράστη. Είναι το λιγότερο που μπορούμε να κάνουμε στη μνήμη των αθώων ψυχών που χάθηκαν….


Carnilove: Τι είναι η B.A.R.F.\nΤι είναι η B.A.R.F.\nΗ B.A.R.F. διατροφή (είναι τα αρχικά από τις λέξεις BIOLOGICALLY APPROPRIATE RAW FOOD και είναι μια διατροφή που σχεδίασε ο Αυστραλός κτηνίατρος Ian Billinghurst) με απλά λόγια είναι μία διατροφή που αποτελείται από ωμές πλήρης τροφές παρόμοιες με αυτά που έτρωγαν στη φύση οι πρόγονοι των σκύλων και τρώνε ακόμα και σήμερα οι λύκοι.\nΗ διατροφή αυτή πρέπει να περιέχει ωμό κρέας, κόκαλα, λίπος, εντόσθια, αυγά μαζί με το τσόφλι, λαχανικά και φρούτα (κυρίως πολτοποιημένα όπως θα βρισκόντουσαν στο στομάχι του θηράματος).\nΗ βάση της διατροφής είναι το κοτόπουλο (τα πλατάρια, οι λαιμοί, οι φτερούγες είναι εξαιρετικές οικονομικές λύσεις) αλλά πολύ άνετα μπορεί να ταϊστεί μοσχάρι και αρνί. Το χοιρινό δεν έχει να προσφέρει κάτι παραπάνω και πριν ταϊστεί πρέπει να καταψυχθεί στους -20 βαθμούς Κελσίου για πάνω από 3 εβδομάδες για να εξοντωθεί το μικρόβιο της ψευδολύσσας. Πολύ καλό επίσης είναι να ταΐζουμε και ψάρια (Σαρδέλες, Γαύρους, Σολωμούς κτλ) για το απαραίτητο Ω3 στην πιο φυσική του μορφή (αν δεν είναι εφικτό μπορούμε να προσθέτουμε ιχθυέλαιο μέσα στην τροφή).\nΓια να γίνει πιο πλήρης η τροφής πρέπει να προσθέσουμε σησαμέλαιο , ελαιόλαδο και ίσως και κάποια φυσικά συμπληρώματα όπως φύκια, προβιοτικά κτλ. Όλα αυτά πρέπει να συνδυάζονται σε συγκεκριμένες αναλογίες για να προσομοιάζουν στην διατροφή στη φύση και με τέτοιο τρόπο ώστε ο σκύλος να λαμβάνει όλα τα απαραίτητα συστατικά σε διάστημα 1 μήνα όπως είναι και το φυσιολογικό βέβαια!\nΜε την καλή ξηρά τροφή λαμβάνει σε κάθε γεύμα όλα τα απαραίτητα συστατικά. Τα ενήλικα σκυλιά που τρέφονται με βάση την BARF τρώνε περίπου το 3% του βάρους τους ενώ τα κουτάβια λόγω της ανάπτυξης τους από 4 – 10%.\nΟι ποσότητες προσαρμόζονται με βάση την εικόνα του σκύλου αλλά και το πόσο δραστήριος είναι, αν είναι σκύλος εργασίας και πολλά άλλα\nΣημαντική ενημέρωση καταναλωτών\nCarnilove Σημεία Πώλησης\nΦρούτα, λαχανικά και βότανα


VL γυναικών (20η αγωνιστική): Α.Ο.Ν. Αμαζόνες – Ηλυσιακός Α.Ο. 3-1 – SportsPress – Όλες οι αθλητικές ειδήσεις είναι εδώ\n1 Ιουλίου, 2022 5:53 μμ.\nVL γυναικών (20η αγωνιστική): Α.Ο.Ν. Αμαζόνες – Ηλυσιακός Α.Ο. 3-1\n6 Φεβρουαρίου, 2022 12:57 μμ\nΣτην 8η θέση του βαθμολογικού πίνακα ανέβηκαν οι Αμαζόνες, οι οποίες επικράτησαν με ανατροπή 3-1 σετ του Ηλυσιακού στη Νέα Ερυθραία.\nΗ ομάδα των Αμαζόνων με τους τρεις βαθμούς της νίκης έφτασε τους 24 στο πρωτάθλημα και πλέον γίνεται φαβορί για την είσοδο στα πλέι οφ, καθώς βρίσκεται στο +2 από τη Λαμία έχοντας και παιχνίδι λιγότερο.\nΟ Ηλυσιακός κατέκτησε το πρώτο σετ, έχασε στις λεπτομέρειες το δεύτερο και ενώ στο τρίτο είχε προηγηθεί με 1-6, οι Αμαζόνες σταδιακά μείωναν την διαφορά στο σκορ και το 10-12 έγινε 15-12, για να λήξει το σετ με 25-21.\nΣτο τέταρτο σετ μετά το 13-13 οι Αμαζόνες ξέφυγαν και στο τέλος με σερί 5-0 έκαναν το 25-17 για το 3-1 σετ.\nΧρυσάνθη Χριστοδούλου (Ακραία Αμαζόνων): «Ήταν ένα σημαντικό παιχνίδι για εμάς. Ξεκινήσαμε καλά αλλά ο Ηλυσιακός μας πίεσε και με δικά μας λάθη το χάσαμε. Βρήκαμε ψυχολογία, είχαμε συγκέντρωση στο σερβίς και στο μπλοκ-άμυνα και βρήκαμε τον εαυτό μας και ήρθε η νίκη».\nΝίκος Κωστακόπουλος (Προπονητής Ηλυσιακού): «Είχαμε βελτιωμένη απόδοση. Είχαμε μαχητικότητα και μας άξιζε πιστεύω ένα ακόμα σετ. Αν παίξουμε στο κύπελλο όπως παίξαμε σήμερα τότε θα προκριθούμε, όμως δεν θα είναι εύκολο».\nΔιαιτητές: Νικάκης, Μαύρος, Παρατηρητής: Μαυρικίδης, Επόπτες: Σταθοπούλου, Σταυράτη, Γραμματεία: Κρητικού.\n1ο σετ: 8-4, 16-10, 20-21, 23-25\n2ο σετ: 6-8, 16-11, 21-19, 25-22\n3ο σετ: 3-8, 16-13, 21-18, 25-21\n4ο σετ: 8-6, 16-14, 21-17, 25-17\n*Οι πόντοι των Αμαζόνων προήλθαν από 4 άσσους, 59 επιθέσεις, 11 μπλοκ και 24 λάθη αντιπάλων και του Ηλυσιακού προήλθαν από 9 άσσους, 50 επιθέσεις, 8 μπλοκ και 18 λάθη αντιπάλων.\nΤα σετ: 3-1 (23-25, 25-22, 25-21, 25-17) σε 104′\nΑΟΝ ΑΜΑΖΟΝΕΣ (Λεωνίδας Γαϊτανάκης): Αρβανιτοπούλου 13 (10/18 επ., 3 μπλοκ), Σάντος 29 (24/43 επ., 1 άσσος, 4 μπλοκ), Γουάτκινς 2 (1 άσσος, 1 μπλοκ), Κασδοβασίλη 4 (3/8 επ., 1 άσσος), Καραγκούνη 5 (5/7 επ., 35% υπ. – 25% άριστες), Χριστοδούλου 11 (8/24 επ., 1 άσσος, 2 μπλοκ, 64% υπ. – 27% άριστες) / Σαμπάτη (λ, 59% υπ. – 41% άριστες), Παγώνη, Μορέιρα 8 (7/18 επ., 1 μπλοκ, 36% υπ. – 14% άριστες), Βυθούλκα, Μαστοράκη 2 (2/3 επ.), Γκρέκα.\nΗΛΥΣΙΑΚΟΣ ΑΟ (Νίκος Κωστακόπουλος): Λεγκρός 15 (12/23 επ., 1 άσσος, 2 μπλοκ), Ζίγκα 2 (1/7 επ., 1 μπλοκ), Τζαλαλή, Μορένο 16 (10/36 επ., 3 άσσοι, 3 μπλοκ, 54% υπ. – 29% άριστες), Μερκούρη 5 (1/3 επ., 3 άσσοι, 1 μπλοκ), Ράντοβιτς 21 (20/41 επ., 1 άσσος, 33% υπ. – 20% άριστες) / Λεωνίδου (λ, 59% υπ. – 26% άριστες), Σωτηρίου 6 (6/14 επ., 88% υπ. – 38% άριστες), Σύλλα, Κογεράκη 1 (1 μπλοκ), Παπαδέδε 1 (1 άσσος).\nTags: VOLLEY LEAGUE ΓΥΝΑΙΚΩΝΑ.Ο.Ν. ΑΜΑΖΟΝΕΣΒΟΛΕΪΗΛΥΣΙΑΚΟΣ


Χάσκου: Θα γίνει… σκοτωμός μέχρι το τέλος - Sport365.gr\nΧάσκου: Θα γίνει… σκοτωμός μέχρι το τέλος\nΤα κορίτσια της ομάδας βόλεϊ του Ακρίτα προκαλούν… ταχυπαλμίες με την απόδοσή τους στο ξεκίνημα της φετινής σεζόν στην Α2 δείχνοντας μια τάση να κάνουν «θρίλερ» τα παιχνίδια! Τρείς από τις τέσσερις συναντήσεις τους έχουν κριθεί στο ται μπρέικ, πότε κατά, πότε υπέρ τους, όπως συνέβη και την Κυριακή το απόγευμα στο κλειστό της Παραλίας απέναντι στην Ευρυάλη. Kόντρα στις νεοφώτιστες, οι παίκτριες του Μπάμπη Μυτσκίδη ήταν αυτές που πανηγύρισαν στο τέλος αλλά νωρίτερα είχαν φτάσει έναν πόντο μακριά (24-22 στο 4ο σετ) από το να πάρουν την πρώτη τους «καθαρή» νίκη και άφησαν ανεκμετάλλευτη την ευκαιρία.\nΠροσπαθώντας να δώσει εξήγηση για τις μεταπτώσεις στην απόδοση, η Μαρία Χάσκου, η οποία με την εμπειρία και την ψυχραιμία της σε κρίσιμα σημεία έδωσε αυτό το κάτι παραπάνω για την τελική επικράτηση, επισημαίνει: «Σίγουρα παίζει τον ρόλο της αυτό που λέμε γυναικεία ψυχολογία αλλά εκτός αυτού δεν πρέπει να μας διαφεύγει το γεγονός πως πρόκειται για τα πρώτα ματς μιας νέας ομάδας. Δεν έχει επιτευχθεί ακόμη το απαραίτητο δέσιμο αλλά θεωρώ πως ο χρόνος δουλεύει υπέρ μας. Στο ματς με την Ευρυάλη είχαμε μάλιστα και την ατυχία με τον τραυματισμό της Δεδούση οπότε το έργο όλης της ομάδας έγινε δυσκολότερο».\nΚάνοντας τις πρώτες της εκτιμήσεις για την δυναμικότητα του φετινού πρωταθλήματος και το που μπορεί να φτάσει ο Ακρίτας, η έμπειρη μεσσήνια ακραία τονίζει: «Υπάρχουν κάποιες ομάδες όπως ο Πανιώνιος και η Παλλήνη, η οποία θα είναι η επόμενη αντίπαλός μας, που δείχνουν αρκετά δυνατές. Θεωρώ όμως ότι δεν υπάρχουν μεγάλες διαφορές και αυτό έχει φανεί από τα έως τώρα αποτελέσματα με τα περισσότερα παιχνίδια να είναι ανοικτά. Εμείς έχουμε στόχο την παραμονή για την οποία θα χρειαστεί να δώσουμε μεγάλη μάχη. Θα γίνει… σκοτωμός μέχρι το τέλος με δυνατές αναμετρήσεις και πραγματικά ντέρμπι και αισιοδοξώ πως θα καταφέρουμε τους στόχους μας».\nΠερισσότερα σε αυτή την κατηγορία: « Είχε ψυχή και Χάσκου ο Ακρίτας Δήμος Μπουσούνης: "Η σκληρή δουλειά αποδίδει" »


Μύρισε... Hollywood ο Αργοσαρωνικός! Οι πρώτες φωτό του Daniel Craig με τη Kate Hudson! | Gossip-tv.gr\nΜύρισε... Hollywood ο Αργοσαρωνικός! Οι πρώτες φωτό του Daniel Craig με τη Kate Hudson!\nΆρωμα από... Hollywood έχει πλέον ο Αργοσαρωνικός καθώς εκεί γίνονται τα γυρίσματα μιας νέας κινηματογραφικής παραγωγής!\nΟ λόγος για την ταινία «Στα μαχαίρια, 2» της οποία τα γυρίσματα γίνονται σε μερικά από τα πιο όμορφα μέρη του Αργοσαρωνικού, τις Σπέτσες και το Πόρτο Χέλι. Οι δύο διάσημοι ηθοποιοί, Daniel Craig και Kate Hudson βρίσκονται από τις 28 Ιουνίου στην περιοχή. Την ίδια μέρα ο σκηνοθέτης της ταινίας, Rian Johnson, ανέβασε στο Twitter μια φωτογραφία και έγραψε στη λεζάντα της: «Και μόλις τελειώσαμε! Η πρώτη μέρα των γυρισμάτων για το επόμενο μυστήριο του Μπενουά Μπλανκ είναι γεγονός Ευχαριστώ όλους τους υπέροχους και υπομονετικούς ανθρώπους στην Ελλάδα που μας επέτρεψαν να κάνουμε αυτούς τους φόνους…. στις ήσυχες ακτές τους».\nΗ Kate Hudson η οποία έχει αποδείξει την μεγάλη αγάπη της για τη χώρα μας αφού σχεδόν κάθε καλοκαίρι περνάει εδώ τις διακοπές της, είχε φτάσει στην Ελλάδα λίγες μέρες νωρίτερα προκειμένου να χαλαρώσει και ύστερα να ριχτεί στη δουλειά.\nΣε ό,τι αφορά τώρα την ταινία, ο κινηματογραφικός πράκτορας 007, αυτή τη φορά υποδύεται τον ντετέκτιβ Μπενουά Μπλανκ που εξιχνιάζει υποθέσεις δολοφονίας.\nΌσο για την Kate Hudson, δεν έχει γίνει ακόμα γνωστό ποιον ρόλο υποδύεται. Η ταινία θα προβληθεί στο Netflix την επόμενη χρονιά. Creg και Hudson δεν είναι οι μόνοι διάσημοι ηθοποιοί του Hollywood που βρίσκονται στην Ελλάδα αφού σύμφωνα με το ΟΚ στη χώρα μας βρίσκονται οι Edward Norton, Dave Bautista και Kathryn Hahn οι οποίοι ανήκουν στο καστ της συγκεκριμένης ταινίας.


> Οξυγονοθεραπεία>Συμπυκνωτές Οξυγόνου>Συμπυκνωτής NewLife Intensity AirSep Αμερικής 10Lit\nΟ συμπυκνωτής οξυγόνου New LiFe Elite, από τον οίκο AirSep των Η.Π.Α. συνδυάζει την υψηλή απόδοση και την ασύγκριτη αξιοπιστία του, με το χαμηλότερο κόστος κατανάλωσης ενέργειας (έως και 20 % εξοικονόμηση). Διαθέτει πλήρες οπτικοηχητικό σύστημα παρακολούθησης στην πρόσοψη της συσκευής, ροόμετρο ακριβείας και δυνατότητα παροχής ιατρικού οξυγόνου καθαρότητας 95% ±3% από 0,5 έως 10 Lt.\n2 050,00€ με Φ.Π.Α\nΕυκολία στη χρήση. Απλός στον καθαρισμό, χωρίς ιδιαίτερες απαιτήσεις συντήρησης. Ειδική λαβή για διευκόλυνση στη μεταφορά. Αθόρυβη λειτουργία, Ηχητικό σήμα προειδοποίησης σε περιπτώσεις διακοπής του ηλεκτρικού ρεύματος, υψηλής ή χαμηλής πίεσης, υψηλής θερμοκρασίας και χαμηλής συγκέντρωσης οξυγόνου (85 % +/- 3)\nΡοή οξυγόνου: 0.5 - 10 lt / min. Δυνατότητα παραγωγής οξυγόνου με ποσοστό συγκέντωσης 95% +/- 3%. Εγγύηση καλής λειτουργίας 2 ετών. Κατάλληλος για οικιακή αλλά και επαγγελματική χρήση.\nΡυθμιζόμενη ροή: 0,5 - 10 lt / min


Καστελόριζο: Ανακοίνωση! Όλο το χρόνο η ακτοπλοϊκή μεταφορά δωρεάν\nby Αντώνης Βαλμάς 27-07-20 14:08\nΑντώνης Βαλμάς 27-07-20 14:08\nΚαστελόριζο: Ανακοίνωση για δωρεάν ακτοπλοϊκά εισιτήρια\nΚαστελόριζο: Κοντά στο νησί υπάρχει μεγάλη συγκέντρωση ελληνικών πολεμικών σκαφών, αλλά και της Τουρκίας. Με αυτή την αφορμή, πάρα πολλοί επισημαίνουν ότι θα πρέπει οι Έλληνες να επισκεφθούν το Καστελόριζο. Πρέπει να κάνουν τις διακοπές τους εκεί, στηρίζοντας έμπρακτα το ακριτικό αυτό νησί.\nΌποιος επιθυμεί πάντως να πάει διακοπές στο Καστελόριζο, να ξέρει ότι είναι ΔΩΡΕΑΝ . Όλη την διάρκεια του χρόνου η ακτοπλοϊκή μεταφορά όλων των επιβατών. Μόνιμων κατοίκων και επισκεπτών, καθώς και των ιδιωτικής χρήσεως αυτοκινήτων από και προς το Καστελόριζο.\nΚι αυτό αποτελεί δωρεά της Ναυτιλιακής εταιρία Σαμοθράκης του Φώτη Μανούση. Η εταιρεία ίχε κερδίσει τον διαγωνισμό των δύο άγονων, επιδοτούμενων γραμμών Ρόδου- Καστελλόριζου και Ρόδου-Σύμης-Χάλκης-Τήλου-Νισύρου-Κω, με το Ε/Γ-Ο/Γ πλοίο ΣΤΑΥΡΟΣ (πρώην ΣΑΟΣ ΙΙ). Μετά την αποχώρηση από την γραμμή Αλεξανδρούπολης-Σαμοθράκης, με τα όσα συνέβησαν πέρυσι το καλοκαίρι και στη συνέχεια, δραστηριοποιείται πλέον στα Δωδεκάνησα και έκανε αυτή την προσφορά, ενώ να θυμίσουμε ότι είχε ανακοινώσει και για την Σαμοθράκη δωρεάν μεταφορά για 6 μήνες των κατοίκων, αν έπαιρνε μέρος στο διαγωνισμό και κέρδιζε.\nΗ εταιρεία είχε ανακοινώσει τον Μάρτιο και εφαρμόζει κανονικά την απόφαση της αυτή. Η απόφαση προβλήθηκε έντονα από πάρα πολλά ΜΜΕ όχι μόνο της περιοχής των Δωδεκανήσων αλλά και πανελλήνια.\nΤι αναφέρει η ανακοίνωση της εταιρείας για τα δωρεάν μεταφορικά του Καστελόριζου\n“Η εταιρεία μας, «ΠΑΝΑΓΙΑ ΔΑΦΝΙΩΤΙΣΣΑ ΝΑΥΤΙΚΗ ΕΤΑΙΡΕΙΑ» συμμετείχε σήμερα στο δημόσιο διαγωνισμό. Ο διαγωνισμός ήταν για την εκτέλεση της ακτοπλοϊκής γραμμής Ρόδου- Καστελλόριζου, και Ρόδου-Σύμης-Χάλκης-Τήλου-Νισύρου-Κω, με το Ε/Γ-Ο/Γ πλοίο ΣΤΑΥΡΟΣ.\nΑ) για όλο το χρονικό διάστημα μέχρι και την 31 Δεκεμβρίου 2020, όλοι ανεξαιρέτως οι επιβάτες του πλοίου μας,θα μεταφέρονται εντελώς δωρεάν\nΑΚΤΟΠΛΟΙΚΑ ΕΙΣΙΤΗΡΙΑΔΩΡΕΑΝ ΑΚΤΟΠΛΟΙΚΑΚΑΣΤΕΛΟΡΙΖΟΚΑΣΤΕΛΟΡΙΖΟ ΔΙΑΚΟΠΕΣ\nΚύπρος – Ελλάδα: Αρχίζουν τα ακτοπλοϊκά δρομολόγια το Μάιο του 2021 – Πόσο θα κοστίσει και πόσες ώρες θα κάνει


AOC AGON AG353UCG: Απόλυτο gaming σε 35 ίντσες - RevYou.gr\nReview: Μηχανή Espresso Rohnson R-975 Latteria\nAOC AGON AG353UCG: Απόλυτο gaming σε 35 ίντσες\nΗ εντυπωσιακή gaming οθόνη AOC AGON AG353UCG έφτασε και είναι έτοιμοι να προσφέρει όσα δεν περίμενες, με τις 35 ίντσες, τα 200Hz ρυθμό ανανέωσης, τα 2 ms χρόνο απόκρισης αλλά και το ιδιαίτερο επιθετικό design.\nΚομψός, φουτουριστικός σχεδιασμός\nΜε εξαιρετικό σχεδιασμό, η AG353UCG ακολουθεί τον σχεδιασμό των τριών πλευρών χωρίς πλαίσιο, με το εντυπώσιακό RGB δαχτυλίδι φωτισμό να κοσμεί την πλάτη και την κόκκινη βάση σε σχήμα V, με τις μαύρες λεπτομέρειες και με ρυθμιζόμενο ύψος 120mm.\nΤο ύψος του πάνελ της οθόνης είναι παρόμοιο με τις 28” 16:9 οθόνες, αλλά παρέχει περισσότερο οριζόντιο χώρο οθόνης χάρη στην αναλογία απεικόνισης 21:9. Γι’ αυτό το λόγο, είναι άνετη στη χρήση, παρέχοντας παράλληλα μία αξέχαστη εμπειρία θέασης. Η τεράστια επιφάνεια της οθόνης στις 35 ίνστες παρέχει εξαιρετικά ευρείες ταινίες, αλλά ενισχύει και την παραγωγικότητα. Ένα ευχάριστο πλεονέκτημα που μπορεί να ωφελήσει ειδικά τους creators ή τους live streamers.\nΈτοιμη για δράση\nΜε ανάλυση 3400 x 1440 UWQHD (21:9), η αναβάθμιση σε μια οθόνη AG353UCG σημαίνει μια επένδυση για όλα τα είδη βίντεο παιχνιδιών. Ο ταχύτατος ρυθμός ανανέωσης 200 Hz παρέχει σημαντικό ανταγωνιστικό πλεονέκτημα σε κάθε είδους παιχνίδι, είτε πρόκειται για racing, sim, action, MMORPG, ή 5v5 arena games, αλλά ακόμα και για ανταγωνιστικούς FPS παίκτες. Οι χρόνοι μετάβασης των μεμονωμένων pixels είναι τόσο χαμηλοί που επιτρέπουν στο panel να εμφανίζει 200 καρέ ανά δευτερόλεπτο χωρίς υπολείμματα. Ταχύτατος είναι και ο χρόνος απόκρισης GtG 2 ms, όπου το θάμπωμα της κίνησης ουσιαστικά εξαλείφεται.\nΕξαιρετικά γραφικά παιχνιδιών\nΤο να είναι μία από τις ταχύτερες οθόνες δεν είναι εύκολο, αλλά έχοντας μια εντυπωσιακή ποιότητα εικόνας την ίδια στιγμή είναι ένα εντελώς διαφορετικό θέμα. Το VA panel της AG353UCG χρησιμοποιεί τεχνολογία Quantum Dot η οποία της επιτρέπει να προσφέρει κάλυψη 90% DCI-P3, σημαντικά μεγαλύτερο πεδίο χρωμάτων από το βασικό sRGB πεδίο. Το panel 10-bit παράγει επίσης 1,07 δισεκατομμύριο χρώματα πράγμα που σημαίνει πιο ομαλές μεταβάσεις χρωμάτων και πιο ακριβή χρώματα σχεδιασμένα για περιεχόμενο HDR (High Dynamic Range). Η AG353UCG μπορεί να προβάλλει με ακρίβεια το HDR στα παιχνίδια, χρησιμοποιώντας G-Sync Ultimate με την λιγότερη καθυστέρηση εισόδου, και HDR σε ταινίες / τηλεοπτικές εκπομπές, υποστηρίζοντας VESA DisplayHDR 1000.\nΤο δυναμικό του εύρος κυμαίνεται από 0,05 nits στα επίπεδα μαύρου έως 1000 nits σε περιοχές με μέγιστη φωτεινότητα. Χάρη στο VA panel της, η οθόνη μπορεί να υποστηρίξει και στατική αντίθεση 2500:1, διπλάσια από τα κοινά IPS ή TN panels. Επιπλέον, οι 512 τοπικές dimming zones παρέχουν ένα απίστευτα μεγάλο δυναμικό εύρος.\nΗ AG353UCG δεν είναι μόνο εντυπωσιακή αναφορικά με τα τεχνικά της χαρακτηριστικά, αλλά και για την άνεση των χρηστών. Το επανασχεδιασμένο, μοντέρνο OSD (On-screen display) μπορεί εύκολα να προηγηθεί μέσω χειριστηρίου 5 επιλογών στο κάτω πλαίσιο. Η αποθήκευση των ακουστικών είναι ακόμα πιο βολική με το στήριγμα των ακουστικών από τα προηγούμενα μοντέλα που τώρα είναι τοποθετημένο από την αριστερή και τη δεξιά μεριά. Η οθόνη μπορεί εύκολα να συνδεθεί με ένα κλικ στην κομψή, μεταλλική βάση ή να εντοιχιστεί.\nΗ βάση όχι μόνο παρέχει σταθερότητα, αλλά και μία λαβή μεταφοράς, διαχείριση καλωδίων, και εργονομικές προσαρμογές στο ύψος (120χιλ) και την κλίση. Με την λειτουργία Light FX της AOC (προσαρμόσιμος δακτυλιοειδής φωτισμός RGB στην πίσω μεριά), η οθόνη μπορεί να προσαρμοστεί για να ταιριάζει στο ξεχωριστό στήσιμο που επιλέγει κάθε gamer. Και για ένα εύκολο στήσιμο, όλα τα απαραίτητα καλώδια για να συνδεθεί η οθόνη με τον υπολογιστή (DisplayPort 1.4 και HDMI 2.0) συμπεριλαμβάνονται στη συσκευασία.\nΗ οθόνη AGON AG353UCG της AOC θα είναι διαθέσιμη στην Ευρώπη τον Φεβρουάριο 2020 με ενδεικτική τιμή λιανικής πώλησης στα 2509€.\nΠερισσότερα στο https://eu.aoc.com/en/gaming-monitors/ag353ucg\nΟ νέος αφυγραντήρας Inventor SMR-25L Smart\nCandy Brava: Το πλυντήριο πιάτων που κερδίζει παντού


Οδόφραγμα κριτικής, ανέργων και φτωχών: Κρατούμενοι Κορυδαλλού: Πεθαίνουμε από φυματίωση\nΟι καταγγελίες προέρχονται από κρατούμενους που νοσηλεύονται και αναφέρουν ότι τα κρούσματα της φυματίωσης έχουν αυξηθεί ενώ ήδη κάποιοι τρόφιμοι πέθαναν τους τελευταίους τέσσερις μήνες χωρίς κανείς να τους εξηγήσει το αίτια των θανάτων τους.\nΟ κρατούμενος προσθέτει ότι ο ίδιος χρειάστηκε να πάει στο νοσοκομείο ΑΧΕΠΑ στη Θεσσαλονίκη για μία εγχείρηση και τον έβαλαν να κοιμηθεί στο πάτωμα. «Έχουμε σίγουρα δύο νεκρούς κάθε μήνα. Το τελευταίο τετράμηνο πέθαναν πέντε κρατούμενοι» σημειώνει.\nΆλλος κρατούμενος καταγγέλλει ότι ο διαχειριστής του λογαριασμού στο twitter, «ΚΟΛΑΣΤΗΡΙΟ ΚΟΡΥΔΑΛΟΥ», Δ.Β., «πέθανε στον Ευαγγελισμό πριν από μερικούς μήνες από φυματίωση που κόλλησε μέσα στις φυλακές». «Αυτή τη στιγμή στην πτέρυγα που βρίσκομαι, 15 άτομα παίρνουν αντιφυματική αγωγή. Την περίοδο Ιούλιο-Αύγουστο είχαμε πέντε κρούσματα φυματίωσης. Εγώ αυτή τη στιγμή είμαι σε ένα κελί με πέντε άτομα που είχαν φυματίωση».\n«Όσους κολλάνε φυματίωση τους πηγαίνουν στην απομόνωση για τρεις μήνες. Μετά επιστρέφουν στα κελιά και δεν ξέρουμε αν είναι καλά ή όχι. Δεν υπάρχουν γιατροί. Έχουμε έναν γιατρό που είναι για όλους και κάποιον άλλον που κάνει το αγροτικό του» λέει ένας κρατούμενος και καταλήγει: «οι συνθήκες παραμένουν τραγικές. Δεν έχει αλλάξει τίποτα. Σχεδόν κάθε μέρα έχουμε ένα κρούσμα φυματίωσης. Και κάθε μήνα έναν με δύο νεκρούς. Βέβαια, 10' πριν πεθάνουν τους μεταφέρουν σε δημόσιο νοσοκομείο για να μην πουν ότι πέθαναν εδώ μέσα. Συμβαίνει και αυτό».


Σκόπια: Αύριο η ψήφος εμπιστοσύνης στη νέα κυβέρνηση - CNN.gr\nΣκόπια: Αύριο η ψήφος εμπιστοσύνης στη νέα κυβέρνηση\nΑριστερά ο Ζόραν Ζάεφ, δεξιά ο Πρόεδρος της χώρας Ιβάνοφ\t REUTERS/Ognen Teofilovski\nΜε την ελπίδα να ηρεμήσει το κλίμα και η χώρα να επανέλθει σε ομαλότητα, ανακοινώθηκαν τα ονόματα των υπουργών που προτείνονται για τη νέα κυβέρνηση υπό τον Ζόραν Ζάεφ, στα Σκόπια, που θα σχηματιστεί από τα δύο μεγαλύτερα κόμματα, την Σοσιαλδημοκρατική Ένωση (SDSM) και το αλβανικό DUI του Αλί Αχμέτι.\nΈνας εκ των τριών αντιπροέδρων της κυβέρνησης είναι Αλβανός, ο Μπουγιάρ Οσμάνι, ενώ υπουργός Εξωτερικών προτείνεται από το SDSM ο Νίκολα Ντιμιτρόφ.\nΟ Ντιμιτρόφ είναι πρώην διπλωμάτης, είχε τοποθετηθεί ως εκπρόσωπος της ΠΓΔΜ στις διαπραγματεύσεις για το όνομα και δεν ανήκει στο κόμμα της Σοσιαλδημοκρατικής Ένωσης.\nΣτη νέα κυβέρνηση, η οποία θα ζητήσει ψήφο εμπιστοσύνης από τη Βουλή, την Τρίτη, πρόκειται να συμμετάσχει με δυο υπουργούς (Υγείας και Τοπική Αυτοδιοίκησης) και το αλβανικό κόμμα «Συμμαχία για τους Αλβανούς». Με βάση τις ανακοινώσεις δεν συμμετέχει στην κυβέρνηση η αλβανική παράταξη «Μπέσα». Το μεγαλύτερο από τα αλβανικά κόμματα, το DUI συμμετέχει με τέσσερις υπουργούς και έναν αντιπρόεδρο κυβέρνησης.\nΚΟΣΜΟΣ\t· ΣΚΟΠΙΑ\t· ΠΓΔΜ\t· ΚΥΒΕΡΝΗΣΗ\t· ΝΕΑ ΚΥΒΕΡΝΗΣΗ\t· ΥΠΟΥΡΓΟΙ\t· ΨΗΦΟΣ ΕΜΠΙΣΤΟΣΥΝΗΣ


Πώς ένας Έλληνας αγοράζει κινητό των... 1.000 ευρώ;\nΠΩΣ ΕΝΑΣ ΕΛΛΗΝΑΣ ΑΓΟΡΑΖΕΙ ΚΙΝΗΤΟ ΤΩΝ... 1.000 ΕΥΡΩ; από Τειρεσίας article http://mail.voria.gr/article/pos-agorazis-kinito-ton-1000-evro Σαν ζεστό ψωμό «έφυγαν», τα καινούργια i-Phone.Προσοχή, όχι σε κάποια χώρα της προηγμένης Δύσης, αλλά στην Ελλάδα της πολύ-τραυματικής κρίσης. 13.10.2019 05:31\n13/10/2019, 05:31 |\nΣαν ζεστό ψωμό «έφυγαν», τα καινούργια i-Phone.Προσοχή, όχι σε κάποια χώρα της προηγμένης Δύσης, αλλά στην Ελλάδα της πολύ-τραυματικής κρίσης.\nΤώρα, που «το κύμα έκατσε», είναι η ώρα να σχολιασθεί ένα εντυπωσιακό γεγονός: Ο τρόπος με τον οποίο «έφυγαν», σαν ...ζεστό ψωμί, την πρώτη μέρα διάθεσης τους τα καινούργια i-Phone. Προσοχή, όχι σε κάποια χώρα της προηγμένης Δύσης, αλλά στην Ελλάδα της πολύ-τραυματικής κρίσης, που διήρκεσε πάνω από δέκα χρόνια και στα χαρτιά προκάλεσε την απώλεια του περίπου 25% του ετήσιου εισοδήματος των Ελλήνων.\nΠροσοχή: στα χαρτιά. Γιατί στην πράξη, ο υπολογισμός μάλλον δεν μπορεί να ισχύει. Τα φθηνότερα ανανεωμένα κινητά, της συγκεκριμένης μάρκας, κοστίζουν πάνω από 850 ευρώ. Σύμφωνα με τους γνώστες του αντικειμένου τα μεσαία κινούνται πέριξ των 1000 – 1100 ευρώ. Τα ακριβότερα δεν θα τα εξετάσουμε καν.\nΓεννάται λοιπόν εύλογα το ερώτημα: Πόθεν τα λεφτά για να πληρωθούν και να αγορασθούν αυτά τα κινητά; Ακόμα κι αν συνυπολογίσουμε το γεγονός ότι η κατασκευάστρια εταιρεία έχει κάνει πρόβλεψη για ευκολίες πληρωμής των νέων κινητών της, είναι μάλλον δύσκολο να υποστηρίξει κανείς πως το «κύμα» καλύφθηκε αποκλειστικά από τις δόσεις. Άρα, το συμπέρασμα που σχεδόν αβίαστα προκύπτει είναι πως «λεφτά υπάρχουν», για να θυμηθούμε κι ένα παλιότερο μότο, που άφησε εποχή. Αλλιώς το φαινόμενο δεν εξηγείται. Γιατί κανείς που «δεν έχει να φάει», όπως διαμαρτύρεται ακόμα και σήμερα μεγάλο μέρος του πληθυσμού, θα θυσιάσει ένα τέτοιο ποσό για να αγοράσει ένα νέο μοντέλο κινητού.\nΑυτή ωστόσο είναι η μια εξήγηση. Γιατί υπάρχει και η άλλη. Ποια; Αυτή που υποστηρίζει ότι οι Ελληνες δεν εγκατέλειψαν τις παλιές συνήθειες του παρελθόντος. Αυτές που στις εποχές της ξεγνοιασιάς, έφταναν στο σημείο να ωθούν μεγάλο μέρος του πληθυσμού σε μια αποθέωση της κατανάλωσης, χωρίς πραγματικά λεφτά, αλλά με δανεικά. Σήμερα, που η χώρα επιστρέφει στην κανονικότητα, μαζί με τις τράπεζες της, θα μπορούσε κάποιος να πάει με την πιστωτική του κάρτα – δηλαδή και πάλι με δανεικό πλαστικό χρήμα – και να αγοράσει το σύγχρονο κινητό του κάνοντας τη χρέωση στο ΡΟS. Το μόνο σίγουρο είναι πως εκείνη την ώρα δεν καταλαβαίνει τι κάνει. Θα μπορούσε όμως να ρωτήσει έναν «διπλανό» του, που καταστράφηκε ακριβώς εξαιτίας αυτής της κακής συνήθειας. Και να πάρει ένα – δυο χρήσιμα μαθήματα. Για να μην ξανακυλίσει κανείς σε καταστάσεις χάους, που ζήσαμε ως μονάδες αλλά και ως χώρα, μόλις πριν από τέσσερα – πέντε χρόνια.


Μαγνήσιο: Ποιές είναι οι πηγές αυτού του σημαντικού για την υγεία μας μετάλλου; – Diatrofi-News.gr\nHome / Βιταμίνες / Μαγνήσιο: Ποιές είναι οι πηγές αυτού του σημαντικού για την υγεία μας μετάλλου;\nΤο 60% του μαγνησίου βρίσκεται στα οστά μας, το υπόλοιπο στους ιστούς και περίπου το 1% βρίσκεται στο αίμα. Η πρόσληψη του Μαγνησίου γίνεται από τις τροφές. Οι καθημερινές ανάγκες ενός ενήλικα κυμαίνονται περί τα 300 mg Μαγνησίου την ημέρα τα οποία τα παίρνει συνήθως με μια ισορροπημένη δίαιτα. Όλες σχεδόν οι τροφές περιέχουν Μαγνήσιο άλλες περισσότερο και άλλες λιγότερο. Ενώ πολλοί από εμάς δεν λαμβάνουν τις αναγκαίες ποσότητες, ας μην τρέξουμε να αγοράσουμε συμπληρώματα αμέσως. Αντιθέτως, ας ρίξουμε μια ματιά σε μερικά τρόφιμα με υψηλή περιεκτικότητα σε μαγνήσιο, ώστε να τα συμπεριλάβουμε πιο συχνά στη διατροφή μας.\n1.Ξηροί καρποί και σπόροι: Μόλις μισό φλιτζανάκι σπόρων κολοκύθας παρέχει σχεδόν το 100% του συνολικού μαγνησίου που χρειάζεσαι καθημερινά. Επίσης μπορείς να δοκιμάσεις αμύγδαλα, ηλιόσπορους, κάσιους, καρύδια και λιναρόσπορους. Συμπεριλάβετε τους αγαπημένους σας ξηρούς καρπούς σε ένα υγιές σπιτικό mix, για το τέλειο απογευματινό σνακ, που κρατά την ενέργεια στα ύψη, και ξεγελά την πείνα.\n2.Κολοκυθόσποροι: 30 γραμμάρια από τα νόστιμα αυτά σποράκια μας δίνουν 74 mg μαγνησίου, όπως και εκπληκτικές ποσότητες φυτικών ινών. Και δεν σταματάει εκεί: αρκετά υγιεινά μονοακόρεστα λιπαρά, αλλά και πρωτεΐνες, κάνουν αυτό το σνακ εξαιρετική επιλογή όταν θέλουμε να τσιμπολογήσουμε.\n3.Λινάρι, σουσάμι και ταχίνι: Οι σπόροι λιναριού και το σουσάμι, είναι πλούσιες πηγές υγιεινών ελαίων και μαγνησίου. Οι σπόροι λιναριού παρέχουν 392mg ανά 100 γραμμάρια ή 39mg ανά κουταλιά της σούπας. Το σουσάμι παρέχει 351 mg ανά 100 γραμμάρια ή 32mg ανά κουταλιά της σούπας. Το ταχίνι παρέχει mg μαγνησίου ανά 100 γραμμάρια ή 58 mg ανά κουταλιά της σούπας.\n4.Βρώμη: Μία κούπα μαγειρεμένη βρώμη περιέχει 57,6 mg μαγνησίου, καθώς και φυτικές ίνες, κάλιο και τα πολύ χρήσιμα λιπαρά ωμέγα-3. Αποτελεί πολύ σωστή επιλογή για πρωινό, μαζί με φρούτα.\n5.Φυλλώδη λαχανικά: Το μαγνήσιο είναι μοναδικό μεταξύ των ορυκτών, επειδή είναι ένα συστατικό της φυτικής χρωστικής, χλωροφύλλης. Έτσι, τα πράσινα φυλλώδη λαχανικά είναι ιδιαίτερα καλές πηγές μαγνησίου, σύμφωνα με το Πανεπιστήμιο του Maryland Medical Center. Ένα φλιτζάνι σέσκουλα μαγειρευτά, παρέχουν 150,5 mg μαγνησίου.\n6.Σπανάκι: Ο Popeye και η δύναμη που αντλούσε τρώγοντας σπανάκι, μας έκαναν να αγαπήσουμε αυτό το λαχανικό, ωμό σε σαλάτες, μαγειρεμένο, είτε συνοδεύοντας δεκάδες άλλα πιάτα. Αν και δεν έχει υψηλή περιεκτικότητα σε μαγνήσιο, τα 88 mg που μας προσφέρει, είναι πλούσια σε θρεπτικά συστατικά και βοηθούν στην καταπολέμηση του άγχους.\n7.Μπρόκολο: Μισή κούπα μαγειρεμένο μπρόκολο μας προσφέρει 51 mg μαγνησίου, αλλά τα οφέλη του δεν σταματούν εκεί. Από τα πλέον γνωστά superfoods, το μπρόκολο περιέχει περισσότερη βιταμίνη C και από τα πορτοκάλια, και έχει αποδειχθεί πως κατέχει αντικαρκινικές ιδιότητες. Για να κερδίσουμε τα περισσότερα θρεπτικά συστατικά που έχει να μας προσφέρει, καλύτερα να το φάμε ωμό, ή στον ατμό, μαζί με μερικές νόστιμες ντομάτες.\n8.Καλαμπόκι: Πολλοί λένε πως το καλαμπόκι είναι απαγορευτικό για τη δίαιτα, λόγω των υδατανθράκων που περιέχει, αλλά τα υπέρ του ξεπερνούν τα (υποτιθέμενα) κατά: 33 mg μαγνήσιο ανά καλαμπόκι, φυτικές ίνες, αρκετές βιταμίνες του συμπλέγματος Β, βιταμίνη C, καθώς και φυτικές πρωτεΐνες. Για να καρπωθείτε όλα αυτά τα θρεπτικά συστατικά, χωρίς να ριψοκινδυνέψετε τη διατροφή σας, αποφύγετε τους τρόπους μαγειρέματος που περιέχουν βούτυρο και αλάτι. Αντί αυτού, αλείψτε το καλαμπόκι σας με λίγο λάδι, και ψήστε το στο γκριλ για μια ενδιαφέρουσα γεύση.\n9.Τόφου: Μισή κούπα από την χορτοφαγική εναλλακτική πρωτεΐνης, που ακούει στο όνομα τόφου, μας προσφέρει 37 mg μαγνησίου, όπως και μια καλή δόση σιδήρου. Το καλό με το τόφου είναι πως μπορεί να πάρει τη γεύση αυτού στο οποίο το μαγειρεύουμε, οπότε δοκιμάστε το την επόμενη φορά που θέλετε να φτιάξετε μοσχάρι, χωρίς το ζωικό λίπος.\n10.Στρείδια: 100 γρ. στρείδια, προσφέρουν μέχρι και 76 mg μαγνησίου στον οργανισμό μας, περισσότερο από ό, τι τα περισσότερα λαχανικά που είναι γνωστά ως καλές πηγές αυτού του μετάλλου. Είτε είναι ωμά, μαγειρεμένα ή μέρος ενός πιάτου, αποτελούν σημαντική τροφή. Δώστε ιδιαίτερη προσοχή στο να είναι φρέσκα.\n11.Ψάρι: εκτός του ότι είναι εξαιρετική πηγή βιταμίνης D και λιπαρών οξέων Ωμέγα-3, ψάρια όπως το σκουμπρί, ο σολομός (ο άγριος, όχι αυτός του ιχθυοτροφείου) και ο τόνος, θα προσθέσουν μαγνήσιο στο μενού σας. Συν τοις άλλοις η τονοσαλάτα είναι ένα εύκολο και δροσερό πιάτο, ιδανικό για τα κυριακάτικα μεσημέρια παρέα με την οικογένεια.\n12.Μαύρη σοκολάτα: Το κακάο παρέχει 420 mg μαγνησίου ανά φλιτζάνι και αποτελεί βασικό συστατικό της σοκολάτας. Όσο περισσότερο κακάο περιέχει μια σοκολάτα, τόσο το καλύτερο για τον οργανισμό σας. Πιείτε σοκολάτα σα ρόφημα, προσθέστε την σε γλυκά ή φάτε την σκέτη. Αλλά πάντα με μέτρο! Συνδύαστε την με φρέσκα φρούτα για ένα λαχταριστό και υγιεινό επιδόρπιο.\nΠαρόλα αυτά, η έλλειψη Μαγνησίου είναι μια αρκετά συνηθισμένη κατάσταση σε μεγάλο ποσοστό του πληθυσμού και τα αίτια της είναι πολλά και διάφορα. Υπάρχουν δύο κύριοι μηχανισμοί με τους οποίου πέφτει το μαγνήσιο: οι απώλειες μαγνησίου από το γαστρεντερικό ή τα νεφρά. Ακόμη και μικρή απώλεια μαγνησίου οδηγεί σε υπομαγνησιαιμία διότι δεν κινητοποιούνται άμεσα οι αποθήκες μαγνησίου που βρίσκονται στα μεγάλα οστά για να στείλουν μαγνήσιο στο αίμα. Το χαμηλό μαγνήσιο συχνά συσχετίζεται με χαμηλό κάλιο και χαμηλό ασβέστιο.\nΠοιες παθήσεις συνοδεύονται από χαμηλό μαγνήσιο; χρόνια διάρροια, δυσαπορόφηση, Στεατόρροια, Χειρουργείο (bypass λεπτού εντέρου), Πρωτοπαθής εντερική υπομαγνησιαιμία , Οξεία παγκρεατίτιδα, χρόνια χρήση φαρμάκων για το στομάχι που λέγονται πραζόλες (Losec, Nexium, Pariet, κλπ) ειδικά σε ασθενείς που λαμβάνουν διουρητικά φάρμακα\nΤο υψηλό μαγνήσιο οφείλεται σε διαταραχή της νεφρικής λειτουργίας ή σε αυξημένη πρόσληψη μαγνησίου είτε ενδοφλεβίως είτε από το στόμα, είτε σε κλύσμα.\nΠοιες παθήσεις συνοδεύονται από υψηλό μαγνήσιο; Νεφρική ανεπάρκεια (Υπερμαγνησιαιμία παρατηρείται στο 10-15% των νοσηλευόμενων ασθενών με νεφρική ανεπάρκεια), παρεντερική χορήγηση μαγνησίου (το μαγνήσιο χορηγείται παρεντερικώς για τη μείωση των νευρομυϊκών σπασμών σε εγκύους γυναίκες με σοβαρή προεκλαμψία ή εκλαμψία), πρόσληψη μαγνησίου από το στόμα σε δόση μεγαλύτερη από την ικανότητα των νεφρών να το αποβάλουν, ειδικά αν συνυπάρχει νεφρική ανεπάρκεια (Προσοχή στα καθαρτικά, περιέχουν μεγάλες ποσότητες μαγνησίου), Κλύσματα μαγνησίου (το μαγνήσιο μπορεί να απορροφηθεί από το παχύ έντερο έπειτα από κλύσματα μαγνησίου, ειδικά σε ασθενείς με νεφρική ανεπάρκεια, η χορήγηση κλύσματος μαγνησίου μπορεί να αποβεί μοιραία!), άλλα αίτια (πρωτοπαθής υπερπαραθυρεοειδισμός, διαβητική κετοξέωση, υπερκαταβολικές καταστάσεις, λίθιο κλπ).\nΠροηγούμενο 6 απαγορευμένα τρόφιμα μετά τις 8 το βράδυ!\nΕπόμενο Μους σοκολάτας… για δίαιτα χωρίς στερήσεις!


Ρωσία: Οι στρατιωτικές ασκήσεις στην Ουκρανία "απειλούν την ειρηνευτική προσπάθεια" - OnAlert.gr\nΣε ανακοίνωση που δόθηκε στη δημοσιότητα αφού έγινε γνωστό ότι το Κίεβο και οι αυτονομιστές αντάρτες κατέληξαν σε συμφωνία για μια εκεχειρία, το υπουργός τονίζει ότι οι στρατιωτικές ασκήσεις θα μπορούσαν να προκαλέσουν "αυξημένες εντάσεις, να απειλήσουν την πρόοδο στην ειρηνευτική διαδικασία στην Ουκρανία, να συμβάλουν στην επιδείνωση του διχασμού στην ουκρανική κοινωνία."\nΣτρατιωτικά Γυμνάσια που είχαν προγραμματιστεί στην περιοχή της Ουκρανίας\nΤο πρόγραμμα στρατιωτικών ασκήσεων στην περιοχή της Δυτικής Ουκρανίας κατά το μήνα Σεπτέμβριο είναι ιδιαίτερα πυκνό. Η Ουκρανία εντός του Σεπτεμβρίου θα φιλοξενούσε στο έδαφος της στρατιωτικές δυνάμεις από δεκάδες συμμαχικές χώρες. Τώρα όμως που επετεύχθη μια συμφωνία εκεχειρίας στα ανατολικά, είναι εύλογο το ερώτημα κατά πόσο τα σχέδια αυτά θα συνεχιστούν.\nΤα σχέδια περιελάμβαναν δυο πολυεθνή γυμνάσια εντός της ουκρανικής επικράτειας. Συγκεκριμένα:\nΝωρίτερα χθες το πολωνικό υπουργείο Άμυνας είχε ανακοινώσει τη διεξαγωγή διεθνών στρατιωτικών γυμνασίων με τη συμμετοχή στρατιωτών από περίπου 12 χώρες, συμπεριλαμβανομένων και των ΗΠΑ, από τις 13 ως τις 26 Σεπτεμβρίου στη δυτική Ουκρανία.\nΤα γυμνάσια «Ταχεία Τρίαινα 14», που είχαν προγραμματιστεί εδώ και καιρό και δεν διοργανώνονται από το ΝΑΤΟ, θα διεξαχθούν σε ένα πεδίο ασκήσεων κοντά στην πόλη Λβιβ, σύμφωνα με την ανακοίνωση του υπουργείου.\nΣτα γυμνάσια, εκτός από τις ουκρανικές μονάδες και τους αμερικανούς αλεξιπτωτιστές, θα συμμετάσχουν στρατιώτες από την Πολωνία, τη Ρουμανία, τη Μολδαβία, τη Βουλγαρία, την Ισπανία, την Εσθονία, τη Βρετανία, τη Γερμανία, τη Λιθουανία και τη Νορβηγία.\nΓια η πρώτη φορά θα σταλούν στην Ουκρανία αμερικανικά στρατεύματα μετά την έναρξη της κρίσης στα ανατολικά μεταξύ του Κιέβου και των φιλορώσων αυτονομιστών ανταρτών. Διακόσιοι αμερικανοί αλεξιπτωτιστές είναι να συμμετάσχουν αυτό το μήνα στα διεθνή στρατιωτικά γυμνάσια που θα διεξαχθούν στη δυτική Ουκρανία. Πρόκειται για αλεξιπτωτιστές της 173ης αερομεταφερόμενης ταξιαρχίας που έχει την έδρα της στην Ιταλία.\nΑμερικανικές ναυτικές δυνάμεις αναμένεται να συμμετάσχουν και σε άλλα γυμνάσια που θα πραγματοποιηθούν στη Μαύρη Θάλασσα την επόμενη εβδομάδα με τη συμμετοχή ουκρανών στρατιωτών.\nΣυμφωνία εκεχειρίας στην Ουκρανία!\nΜαχητικά αεροσκάφη του ΝΑΤΟ στη Ρουμανία\nTags: ΝΑΤΟ, ΣΥΝΟΔΟΣ ΚΟΡΥΦΗΣ ΝΑΤΟ, ΗΠΑ, ΡΩΣΙΑ, ΔΕΛΤΙΟ,


Artcore magazine :: Τα παραμυθένια πορτραίτα της Μαριάννας Σαντίκου (Camera Obscura, Εικαστικά)\nΤην πρώτη φορά που είδα φωτογραφίες της Μαριάννας στη σελίδα της στο Flickr, δεν μπορούσα με τίποτα να φανταστώ, ότι τις τράβηξε ένα κορίτσι μόλις 18 ετών.\nΗ Μαριάννα ξεκίνησε να φωτογραφίζει από πολύ μικρή ηλικία, από τα 13 της συγκεκριμένα, σε μια ηλικία που απ’ ότι θυμάμαι η φωτογραφία και γενικότερα η τέχνη δεν ανήκουν στα αγαπημένα ενδιαφέροντα των παιδιών.\nΣτα πρώτα της πρότζεκτ ασχολήθηκε με τη φωτογράφιση της φύσης, καθώς και με φωτογραφίες still life ή νεκρής φύσης (όπως είναι πιο διαδεδομένη ως έννοια). Αυτή η επιλογή θεμάτων δείχνει σίγουρα ένα ανήσυχο καλλιτεχνικά πνεύμα.\nΓρήγορα ανακάλυψε ότι το αγαπημένο της είδος φωτογραφίας είναι το πορτραίτο. Όπως φαίνεται κι από τις εικόνες της, έχει δουλέψει πολύ πάνω σε αυτό το κομμάτι και το έχει εξελίξει, προσθέτοντας σε πολλές περιπτώσεις στοιχεία conceptual και fine art, ξεπερνώντας έτσι τον συμβατικό τρόπο φωτογράφησης πορτραίτων.\nΑνάλογης αισθητικής φωτογραφίες, μπορούμε να συναντήσουμε σε περιοδικά και editorial μόδας. Ο χώρος της μόδας και κυρίως το κομμάτι που συνδέεται με τη φωτογραφία είναι άλλωστε αυτό που την ενδιαφέρει και θα ήθελε να ασχοληθεί περισσότερο. Φωτογραφίες της άλλωστε έχουν ήδη δημοσιευθεί σε περιοδικά όπως Φωτογράφος, The Golden Age, Pudge, καθώς και στο site της Vogue Italia.\nΓια την ίδια προς το παρόν η φωτογραφία αποτελεί απλά ένα χόμπι. Κρίνοντας όμως από την ιδιαίτερα όμορφη και επαγγελματική αισθητική των φωτογραφιών της που σε πολλές περιπτώσεις θυμίζουν εικόνες βγαλμένες από κάποιο παραμύθι, θέλω να πιστεύω πως στο μέλλον θα δούμε ακόμα πιο ωραίες δημιουργίες.\nΠερισσότερη δουλειά της Μαριάννας Σαντίκου μπορείτε να δείτε στα site της στο Facebook : https://www.facebook.com/mariannasantikouphotography και στο Flickr: https://www.flickr.com/photos/hqheart/\nO εξοπλισμός που χρησιμοποιεί η Μαριάννα είναι μια Canon 600D, ένας φακός 50mm f/1.8 κι ένας 18-55mm


Sawbiz ακροάσεις: Best Coast, 3Teeth, Great American Ghost - Sawbiz.gr\nSawbiz ακροάσεις: Best Coast, 3Teeth, Great American Ghost\nΙανουάριος 19, 2020 12:25\nΈχοντας πλέον εισέλθει στη δεύτερη δεκαετία της πορείας τους, οι Best Coast φαίνονται έτοιμοι να το γιορτάσουν με την έκδοση ενός καινούριου άλμπουμ. Είναι το τέταρτο του καλιφορνέζικου indie ντουέτου (ή ίσως το πέμπτο, αν λάβει κανείς υπόψη το ‘Best Kids‘ του 2018). Φέρει τον… αναβλητικό τίτλο ‘Always Tomorrow‘ και είναι προγραμματισμένο για την 21η του Φλεβάρη.\nΈνα από τα τραγούδια του άλμπουμ είναι το ‘Everything Has Changed’ και το video clip του παρατίθεται.\nΤο τρίτο άλμπουμ των 3Teeth, ‘Metawar‘, προστέθηκε στη λίστα του συγκροτήματος στις αρχές του περασμένου Ιουλίου. Από την καρδιά του περσινού καλοκαιριού, βέβαια, έχει περάσει καιρός. Ωστόσο, οι 3Teeth αποφάσισαν να δημοσιεύσουν ένα καινούριο video clip τραγουδιού του άλμπουμ. Συγκεκριμένα, το τραγούδι που έχει την τιμητική του είναι το ‘Altær’.\nΕμπνευσμένο από τις θρυλικές ταινίες ‘Mad Max‘, το video clip παρουσιάζει ένα dystopia σκηνικό, με εντυπωσιακά εφέ. Δηλαδή, ένα σκηνικό που ταιριάζει απόλυτα με το industrial στυλ του συγκροτήματος.\nΤο άλμπουμ ‘Power Τhrough Terror‘ είναι το μέσο για να καυτηριάσουν οι Great American Ghost τις μεθόδους απόκτησης εξουσίας, που υιοθετούν οι ισχυροί αυτού του κόσμου. Η νέα δουλειά του group θα κυκλοφορήσει στις 14 Φεβρουαρίου, περιέχοντας δέκα τραγούδια. Το τρίτο απ’ αυτά είναι το ‘Altar of Snakes’, του οποίου το video clip ακολουθεί.\nTo ‘Power Through Terror‘ αποτελεί την τρίτη full-length δισκογραφική προσπάθεια του συγκροτήματος από τη Βοστώνη. Κρίνοντας από το προαναφερθέν τραγούδι, αλλά και από το παρελθόν του group, το άλμπουμ κρατάει ψηλά τη σημαία του metalcore. Φτύνει προς κάθε κατεύθυνση τόνους εκνευρισμού και κοινωνικής αγανάκτησης.\nTAGS 3TeethBest CoastGreat American GhostSawbiz ακροάσεις\nΕπόμενο άρθροΑκούστε το ντεμπούτο άλμπουμ των Lost Messages\nΠροηγούμενο άρθροΝέο στιχουργικό video clip δημοσίευσαν οι Annihilator


Κέντρο Προστασίας Καταναλωτών Νάουσας - Ημαθίας: Δ.Τ.: Εταιρίες ενημέρωσης οφειλετών\nΔ.Τ.: Εταιρίες ενημέρωσης οφειλετών\nΚΕΝΤΡΟ ΠΡΟΣΤΑΣΙΑΣ ΚΑΤΑΝΑΛΩΤΩΝ ΝΑΟΥΣΑΣ-ΗΜΑΘΙΑΣ\nΒενιζέλου 25 – Ναουσα\nBlog. Kepkaima.blogspot.com Nάουσα, 7-2-2012\nΣας στέλνουμε απόφαση της Γεν. Γραμματείας Καταναλωτή που αφορά το νέο καθεστώς λειτουργίας για τις εταιρίες ενημέρωσης οφειλετών , τις γνωστές ενοχλητικές , εκφοβιστικές και εκβιαστικές εταιρίες. Παραμένει το αίτημα να σταματήσουν να ενοχλούνε οφειλέτες που είναι στο δικαστικό στάδιο του νόμου για τα υπερχρεωμένα νοικοκυριά. ( Ν 3869/2010)\nΗμερομηνία: Kυριακή, 5 Φεβρουαρίου 2012\nΘέμα: Νέο καθεστώς λειτουργίας για τις εταιρείες ενημέρωσης οφειλετών («εισπρακτικές εταιρίες»)\nΑναρτήθηκε από Dimitrios Tanis στις 7:47 μ.μ.\nΌχι στο κλείσιμο της Εργατικής Εστίας\nΜΑΝΙΤΑΡΙΑ ΚΑΙ ΕΛΛΗΝΙΚΗ ΑΓΡΟΟΙΚΟΝΟΜΙΑ\nΟχι στην υποβάθμιση του νοσοκομείου της Νάουσας\nΔ.Τ.: Τριήμερο Καταναλωτή


Δένδιας: Υπηρετώ μια δραστήρια εξωτερική πολιτική σε απόλυτη συνεννόηση με τον Μητσοτάκη – Kontasas.gr\n«Ήταν μια ευκαιρία που [ο Πρόεδρος Μένφι] βρισκόταν στην Αθήνα και μάλιστα για να χτίσουμε μετά από την εξαιρετικά καλή συνάντηση που είχε ο Πρόεδρος Menfi με τον Πρωθυπουργό Κυριάκο Μητσοτάκη στο Μαξίμου», δήλωσε ο κ. Δένδιας μετά το πέρας της μεταξύ τους συνάντησης.\n«Όπως ξέρετε, χθες ήμουν στην Κύπρο, στην τετραμερή με τα ΗΑΕ, το Ισραήλ και την Κύπρο. Αύριο στο Κάιρο, την Τρίτη στη Σαουδική Αραβία, τη Δευτέρα έχουμε Συμβούλιο Υπουργών. Η Κυβέρνηση Μητσοτάκη ασκεί μια κινητική και δραστήρια εξωτερική πολιτική. Εγώ υπηρετώ αυτή την πολιτική σε απόλυτη συνεννόηση με τον Πρωθυπουργό Κυριάκο Μητσοτάκη», σημείωσε τέλος ο Νίκος Δένδιας.\nPrevious Previous post: Θλιβερό ορόσημο: Ξεπέρασαν τα 3.000.000 οι νεκροί της πανδημίας\nNext Next post: Η ΑΝΑΒΑΘΜΙΣΗ ΣΤΗΝ ΥΠΟΒΑΘΜΙΣΗ ΤΗΣ ΤΟΥΡΚΙΑΣ ….. ΜΕ ΑΝΑΛΟΓΗ ΥΠΟΒΑΘΜΙΣΗ ΤΗΣ ΚΟΙΝΗΣ ΠΟΛΙΤΙΚΗΣ ΜΕΡΚΕΛ-ΜΗΤΣΟΤΑΚΗ ΚΑΙ ΕΛΙΑΜΕΠΗΤΖΗΔΩΝ.Του Γιωργου Βασιλατου..


Κορωνοϊός: Δύο νέες περιοχές που μπαίνουν σε βαθύ κόκκινο. Ποιες είναι οι αλλαγές; - Update Times\nHomepage > LAST UPDATE > Κορωνοϊός: Δύο νέες περιοχές που μπαίνουν σε βαθύ κόκκινο. Ποιες είναι οι αλλαγές;\nΣάββατο 10/04/2021 Σε LAST UPDATE, ΕΛΛΑΔΑ, ΥΓΕΙΑ\nΚορωνοϊός: Δύο νέες περιοχές που μπαίνουν σε βαθύ κόκκινο. Ποιες είναι οι αλλαγές;\nPrevious StoryΤο συλλυπητήριο μήνυμα του πρωθυπουργού για τον Γιώργος Καραϊβάζ\nNext StoryΠώς αποχαιρέτησε η Ελισάβετ τον Πρίγκιπα Φίλιππο;


ΤΟΥ MAHLER ΤΟ ΚΑΓΚΕΛΟ: Κάτι που λείπει\nΑκόμη δεν έχω εντοπίσει για ποιο λόγο δεν μπορεί να με συγκινήσει όσο θα περίμενα η Μποφίλιου. Δεν είναι άσχημα τα τραγούδια της και η φωνή της αν και στάσιμη είναι σε άψογη κατάσταση. Κάτι όμως πάντα λείπει όταν την βλέπω ζωντανά. Να φταίει που ποτέ δεν συνδύασα τα τραγούδια της με κάποιο προσωπικό γκομενικό δράμα ώστε να κόβω φλέβες με τα τραγούδια της; Να είναι που ξενερώνω με τις χιψτεριές τύπου "καμιά φορά τα τραγούδια μας επιλέγουν δεν τα επιλέγουμε" που είναι μόνο για τα τηλεγλέντια του Παπαδόπουλου; Ίσως πάλι να είναι πως μου δίνει την εντύπωση οτι η υπερβολική ερμηνεία της επί σκηνής γίνεται για να καμουφλάρει το γεγονός πως δεν τραγουδάει "δικά της βιώματα"; Ενδεχομένως απλά να φταίει το γεγονός πως δεν έχω ακούσει ποτέ ολόκληρο δίσκο της με προσοχή πέρα από τα σκόρπια στο ραδιόφωνο. Όπως και να έχει, όταν είσαι με καλή παρέα, τρως πιτσούλα, πίνεις μπυρίτσα και γελάς μέχρι δακρύων, η νύχτα δεν μπορεί παρά να είναι επιτυχής.\nΥ.Γ: Το γεγονός πάντως πως την Τρίτη (για Τετάρτη δεν ξέρω) ήμασταν στην συναυλία της όλοι όσοι την κράζουμε ως λίγη αυτά τα χρόνια, ίσως να λέει πως κάποτε θα γίνει αγαπημένη.\nLabels: AKOUSAME, EIDAME, MUSIC, Personal\nLu 4 Σεπτεμβρίου 2014 - 1:07 μ.μ.\nΒλέπω κι εγώ να την εκθειάζουν και δεν το καταλαβαίνω. Ok, καλή, αλλά... Ένιωθα σαν τη μύγα μες στο γάλα τόσο καιρό.\nmahler76 4 Σεπτεμβρίου 2014 - 6:16 μ.μ.\nΌχι δεν είσαι μόνη. Για κάποιο λόγο δεν με αγγίζει. Καλό σου απόγευμα :)\nManolog3 4 Σεπτεμβρίου 2014 - 3:31 μ.μ.\nΠοσο πιο χαμηλα θα πεσεις; Τρως πιτσα και ακους Μποφιλιου.... πες μου οτι σε συνδιασμο με σουβλακια, ακους και Κοτσιρα, να το κλεισουμε το μαγαζι.\nΗ ωρα του φαγητου ειναι ιερη, να το θυμασαι... πρεπει να προσεχεις, με ποιον τρως και τι ηχει στα αυτια σου.\nmahler76 4 Σεπτεμβρίου 2014 - 6:18 μ.μ.\nΧα χα επέστρεψες ρε άρχοντα από τις διακοπές; Βασικά δεν άκουγα Μποφίλιου με το φαγητό μου, έτρωγα πάνω στα τραγούδια της Μποφίλιου. Και ήταν και κρύα η μπυρίτσα, σούπερ. Όχι Κότσιρα με σουβλάκια δεν. Ούτε Κότσιρα σκέτο βασικά χαχαχα\nSnake Plissken 4 Σεπτεμβρίου 2014 - 8:26 μ.μ.\nTς τς τς σαν δεν ντρέπεσαι...βάλε ρε Bonfire και TNT να στανιάρεις. :p :p\nmahler76 4 Σεπτεμβρίου 2014 - 9:41 μ.μ.\nΑ, δεν τα ξέρω αυτά, να τα ψάξω. Με πιστούλα πάνε; Γιατί για τις μπύρες είμαι σίγουρος :))\nSnake Plissken 7 Σεπτεμβρίου 2014 - 4:08 μ.μ.\nΠάνε μωρέ...Εδώ πάνε σε ντισκο-πιστούλα με καθρέφτες τριγύρω Exodus και ντισκόμπαλο από πάνω...στο παλιό "Χωρίς Ανάσα".\nmahler76 7 Σεπτεμβρίου 2014 - 6:05 μ.μ.\nTι σου κάνει ένας αναγραμματισμός. Δεν ήθελα να πω πιστούλα, αλλά πιτσούλα στο προηγούμενο μου μήνυμα χαχαχα\nTeteel 4 Σεπτεμβρίου 2014 - 11:53 μ.μ.\nA, δεν μας τα λες καλά... εμ, δεν σου αρέσει, εμ πας στην συναυλία της!\nmahler76 5 Σεπτεμβρίου 2014 - 12:03 π.μ.\nΚοίτα, αν δεν είχα πρόταση από καλή παρέα δεν θα πήγαινα. ήταν και μόνο 10 ευρώ οπότε μπορούσα να κάνω άλλη μία δοκιμή :)\nΑθηνά... 5 Σεπτεμβρίου 2014 - 1:23 π.μ.\nΑπό αυτό το ποστ θα κρατήσω αυτά που μου αρέσουν! Πιτσούλα και μπυρίτσα!\nΤην Μποφίλιου στην χαρίζω αγαπημένε μου κουμπάρε!\nmahler76 5 Σεπτεμβρίου 2014 - 11:53 π.μ.\nΓεια σου Κουμπαρούλα. Να το κάνουμε μόδα τότε. Πικ-νίκ στις συναυλίες της Μποφίλιου. Βασικά απέναντι από το Γκάζι είναι το Μπούτσερ Σόπ. Την επόμενη φορά θα την ακούσουμε από εκεί. Ελπίζω σύντομα να τα πούμε και από κοντά. Φιλιά :)\nHfaistiwnas 5 Σεπτεμβρίου 2014 - 6:21 π.μ.\nΚαλοπεράσατε παλιόπαιδα!!! χεχεχε\nΕντάξει μου αρέσει, δεν μπορώ να πω, το μέλλον θα δείξει!\nmahler76 5 Σεπτεμβρίου 2014 - 11:51 π.μ.\nH αλήθεια είναι πως περάσαμε τέλεια. Όσο για την Μπόφι ποιος ξέρει μπορεί κάποια στιγμή να μου κάνει κλίκ και να με ακούς να εκθειάζω. Καλό σου-κού αγορίνα μου.\nBLUEPRINTS 5 Σεπτεμβρίου 2014 - 11:59 π.μ.\nπροσωπικά δεν μου βγάζει καθόλου συναίσθημα, όπως λες συμπαθητικά τραγούδια, καλή τεχνική και φωνή αλλά μέχρι εκεί... ελπίζω να τα πούμε συντόμως (επίσης αντιλαμβάνομαι ότι την κατέστρεψες την διατροφή που έκανες... lol)\nmahler76 5 Σεπτεμβρίου 2014 - 12:07 μ.μ.\nΑκριβώς αυτό και σε οτι αφορά την Μποφίλιου,,,και την δίαιτα. Άσε καταστροφή και αυτό το καλοκαίρι χαχαχαχα. Θα τα πούμε και από κοντά. Είμαι ήδη σε επαφή με τον Πύργο για το που και πως ;)


O Κωνσταντίνος Ρήγος πρόεδρος της Κρατικής Σχολής Χορού | Πολιτισμός Ειδήσεις\nΤο Δ.Σ. θα συνδράμει το έργο της Διευθύντριας της ΚΣΟΤ, Βίκυς Μαραγκοπούλου.\nΓΡΑΦΕΙ: THETOC TEAM published 24 Σεπ. 19 (15:03)\nΑνακοινώθηκε από το Υπουργείο Πολιτισμού και Αθλητισμού το νέο πενταμελές Διοικητικό Συμβούλιο της Κρατικής Σχολής Ορχηστικής Τέχνης (ΚΣΟΤ). Η σύνθεσή του αντανακλά την πρόθεση του Υπουργείου για την επίλυση των ζητημάτων που αντιμετωπίζει η Σχολή και την επίσπευση της εύρυθμης λειτουργίας της, μέσω της αξιοποίησης των ιδιαίτερων χαρακτηριστικών προστιθέμενης αξίας που διαθέτει το κάθε μέλος του. Το Δ.Σ. θα συνδράμει το έργο της Διευθύντριας της ΚΣΟΤ, Βίκυς Μαραγκοπούλου.\nΚωνσταντίνος Ρήγος, Πρόεδρος.Χορογράφος και σκηνοθέτης, γεννήθηκε στην Αθήνα. Σπούδασε οικονομικάστο Πανεπιστήμιο Αθηνών και χορό στην Κρατική Σχολή Ορχηστικής Τέχνης. Έχει υπογράψει πολυάριθμες παραστάσεις χορού και πολυσχιδείς δημιουργίες. Από τον Φεβρουάριο του 2018 είναι Καλλιτεχνικός Διευθυντής του Μπαλέτου της Εθνικής Λυρικής Σκηνής. Ως χορογράφος, συνεργάζεται με την Εθνική Λυρική Σκηνή από το 2007, ενώ το 2017 σκηνοθέτησε το μιούζικαλ Ερωτόκριτοςτου Δημήτρη Μαραμή, έπειτα από παραγγελία της Εναλλακτικής Σκηνής της ΕΛΣ. Τη σεζόν 2018 – 2019 παρουσίασε τα έργα Λίμνη των κύκνωνκαι Γάμοι (μέρος του τρίπτυχου Από τη Ρωσία με αγάπη). Το καλοκαίρι του 2019 σκηνοθέτησε και χορογράφησε την όπερα Τραβιάταστο Ωδείο Ηρώδου Αττικού. Διετέλεσε καλλιτεχνικός υπεύθυνος του Χοροθεάτρου του Κρατικού Θεάτρου Βορείου Ελλάδος (2001-05), για το οποίο έχει χορογραφήσει 11 έργα. Το 1990 ίδρυσε το Χοροθέατρο ΟΚΤΑΝΑ, το οποίο συνέβαλε καθοριστικά στην ανάπτυξη του σύγχρονου χορού στην Ελλάδα, με συνεχή παρουσία και περισσότερες από 20 παραγωγές. Χορογραφίες του έχουν βραβευτεί από διάφορους θεσμούς, έχουν αποσπάσει εγκωμιαστικά σχόλια σε πολυάριθμα διεθνή φεστιβάλ χορού ανά τον κόσμο και εξακολουθούν να διδάσκονται στην ΚΣΟΤ. Παραστάσεις του έχουν παρουσιαστεί σε περισσότερα από 40 διεθνή Φεστιβάλ σε όλο τον κόσμο, καθώς επίσης στο Μέγαρο Μουσικής Αθηνών, το Μέγαρο Μουσικής Θεσσαλονίκης, το Εθνικό Θέατρο, το Κρατικό Θέατρο Βορείου Ελλάδος, το Φεστιβάλ Κινηματογράφου Θεσσαλονίκης, την Εθνική Λυρική Σκηνή, τον Θεατρικό Οργανισμό Κύπρου, το Δημοτικό Θέατρο Πειραιά κ.α.\nΒικτώρια Ζυγούρου-Καρτάλη. Μόνιμη υπάλληλος στον Δήμο Αθηναίων (επί του παρόντος στον Οργανισμό Πολιτισμού, Αθλητισμού και Άθλησης), με σπουδές σε θέματα επικοινωνίας και ελληνικού πολιτισμού και εμπειρία σε θέματα πολιτισμού, επικοινωνίας και δημοσίων σχέσεων. Ασχολείται με τη διοργάνωση πολιτιστικών εκδηλώσεων και εικαστικών εκθέσεων στο Κέντρο Τεχνών του Δήμου Αθηναίων. Διετέλεσε μέλος της οργανωτικής επιτροπής για τον εορτασμό της νέας χιλιετίας, μέλος της οργανωτικής επιτροπής της Biennale νέων δημιουργών της Ευρώπης και της Μεσογείου και υπεύθυνη προγραμματικών συνεργασιών με διεθνείς φορείς. Υποστήριξε τις διεθνείς και δημόσιες σχέσεις στα Υπουργεία Αιγαίου, Εξωτερικών και Πολιτισμού, καθώς και στην Εθνική Ολυμπιακή Επιτροπή. Στο διάστημα 2010-2017 ανέπτυξε δραστηριότητα για μαθητικά θέματα ως Γενική Γραμματέας της Ομοσπονδίας των Συλλόγων Γονέων και Κηδεμόνων Αρσακείων Σχολείων και μέλος της Συντονιστικής Επιτροπής Συλλόγων Γονέων και Κηδεμόνων Ιδιωτικών Σχολείων Ελλάδος.\nΕλένη Τζάνου. Αρχιτέκτων, με πολυετή εμπειρία και εξειδίκευση στον σχεδιασμό, συντονισμό, επίβλεψη και διαχείριση έργου για ένα ευρύ φάσμα έργων διαφόρων μεγεθών και τύπων, όπως εκπαιδευτικά κτήρια, κέντρα τέχνης και πολιτισμού, αποκαταστάσεις ιστορικών κτηρίων και μνημείων κ.α. Διαθέτει μεγάλη εμπειρία στη συνεργασία με Διεθνή Μελετητικά Γραφεία για μερικά από τα σημαντικότερα έργα που πραγματοποιήθηκαν στην Ελλάδα. Μεταξύ των έργων που ανέλαβε ως Υπεύθυνη Αρχιτεκτονικής μελέτης, περιλαμβάνονται το Κέντρο Πολιτισμού Ίδρυμα Σταύρος Νιάρχος, η Αισθητική Ενοποίηση του ΟΑΚΑ, το Δημοτικό Πάρκο Καλλιθέας Αθλητισμού και Αναψυχής κ.α. Είναι απόφοιτος της Ανώτατης Σχολής Αρχιτεκτόνων του Εθνικού Μετσόβιου Πολυτεχνείου και διαθέτει μεταπτυχιακό τίτλο σπουδών στην Αρχιτεκτονική Συντήρηση Κτηρίων από το DeMontfortUniversityστο Ηνωμένο Βασίλειο.\nΧριστόφορος Χριστοφής.Γόνος Ελλήνων της διασποράς. Μεγάλωσε στην Αθήνα και σπούδασε στο Παρίσι, στην Σορβόννη, Ιστορία και Φιλοσοφία, καθώς και κινηματογράφο. Εργάστηκε στην Ιταλία, στο Σπολέτο, ως βοηθός του Gian Carlo Menotti. Υπήρξε, επίσης, μαθητής της σκηνογράφου Lila de Nobili στο Παρίσι. Έγινε πολύ νέος γνωστός με τις ταινίες του Περιπλάνησηκαι Ρόζα, οι οποίες έτυχαν διεθνούς αναγνώρισης σε διεθνή φεστιβάλ, όπως των Καννών, Ρότερνταμ, Νέας Υόρκης, κ.α. με εγκωμιαστικές κριτικές στον διεθνή και στον ελληνικό Τύπο. Σημαντική η συνεργασία του με σύγχρονους μουσικούς όπως, η Ελένη Καραΐνδρου, ο Περικλής Κούκος και ο Γιάννης Δροσίτης. Στην Ιταλία και Γαλλία συνεργάστηκε με συνθέτες όπως ο Antonio Cericcola και Marion Kouzan, όπου ανέβασε έργα τους σε παγκόσμιες πρεμιέρες. Έχει γράψει εννέα θεατρικά έργα (Η Χρυσόμυγαέχει παιχτεί και στο Old Vic του Λονδίνου με τον τίτλο MayFly- το 2000), νουβέλες και λιμπρέτα. Στην τηλεόραση υπέγραψε τη σκηνοθεσία των σειρών Χαμένη Άνοιξητου Στρατή Τσίρκα και Βιζυηνός - η σιωπή των αγγέλων- για την ΕΡΤ1. Διασκεύασε και σκηνοθέτησε για το θέατρο, έργα πρόζας από την γαλλική και γερμανική λογοτεχνία καθώς και την Ασπίδατου Μενάνδρου. Το 2018 ανέβασε σε δική του μετάφραση και σκηνοθεσία, το μουσικό δράμα του Igor Stravinski Ιστορία του Στρατιώτη.\nΝΕΟΥ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΚΡΑΤΙΚΗΣ ΣΧΟΛΗΣ ΟΡΧΗΣΤΙΚΗΣ ΤΕΧΝΗΣ


"Εδώ νοσοκομείο! Είμαστε άοπλοι!" | Cretalive ειδήσεις\nΑύριο τα εγκαίνια της έκθεσης σύγχρονης τέχνης «1821, Αν το 18 ήταν 20»\nΈφτασε στην Αθήνα ο Στέφανος Ντούσκος – «Αποθεωτική» υποδοχή στο αεροδρόμιο\nΕπιχείρηση για την μεταφορά στο ΠΑΓΝΗ μέλους πληρώματος πλοίου\nΣυνεχίζονται οι εργασίες της ΔΕΥΑΗ στις οδούς Αλκμαίωνος και Ανθέων\n19 ΝΟΕΜΒΡΙΟΥ 2020 / 11:44\n"Εδώ νοσοκομείο! Είμαστε άοπλοι!"\n"Κραυγή" αγωνίας από μία νοσηλεύτρια του ΠΑΓΝΗ\nΜία επιστολή - "κραυγή" αγωνίας από μία νοσηλεύτρια του Πανεπιστημιακού Νοσοκομείου Ηρακλείου, έλαβε το Cretalive και την παρουσιάζει αυτούσια. Η γυναίκα περιγράφει την καθημερινότητά της στο νοσοκομείο, με βάρδιες που όχι απλά δεν έχει χρόνο ξεκούρασης αλλά δεν προλαβαίνει να πιει - η ίδια και οι συνάδελφοί της - "ούτε νερό"!\n"Εδώ νοσοκομείο, είμαστε άοπλοι" λέει η νοσηλεύτρια κρούοντας καμπανάκι κινδύνου προς όλους.\nΕίμαι νοσηλεύτρια στο ΠΑΓΝΗ και σας στέλνω τη γνώμη μου ακούγοντας τη διοίκηση του νοσοκομείου μου, να αποδίδει σε μένα και τους συναδέλφους μου ευθύνες για τη διασπορά του ιού στο χρόνο ξεκούρασης μας.\nΚανονικά θα ήθελα να γελάσω με το γεγονός ότι κάποιος θεωρεί ότι έχω χρόνο ξεκούρασης στη βάρδια μου. Και ότι όταν υπάρχει ξεπερνά το 10 λεπτά. Υπάρχουν βάρδιες που δεν προλαβαίνουμε ούτε νερό, ούτε τουαλέτα να πάμε, παρά μόνο στο τέλος της βάρδιας πριν αλλάξουμε για να φύγουμε. Πόσες φορές απλά " ο χρόνος ξεκούρασης" είναι για να πιούμε μια γουλιά νερό ή να φάμε κάτι στα γρήγορα και να συνεχίσουμε.\nΜε θυμώνει το γεγονός ότι πριν κάτι μήνες μας χειροκροτούσαν στα μπαλκόνια και τώρα μετά από τόσους μήνες απραξίας μέτρων στο νοσοκομείο να μου κουνούν και το δάχτυλο ότι δεν τα κάνω καλά.\nΛες και εγώ ευθύνομαι γιατί έρχομαι στη δουλειά με ένα λεωφορείο που είμαστε σαν τις σαρδέλες. Λες και εγώ ευθύνομαι που έχουμε ένα πακέτο γάντια στην καλύτερη περίπτωση στη βάρδια για όλους μας. Λες κι εγώ ευθύνομαι για το ότι μου δίνουν μόνο μια μάσκα, απλή χειρουργική, για όλο το 8ωρο. Και "ευτυχώς" ο κόσμος που τις αγοράζει πια πλατιά, έχει διαβάσει τις οδηγίες που λένε: σύσταση για αλλαγή στις 4 ώρες. Λες και φταίω εγώ που είμαστε χρόνια τώρα τρεις και ο κούκος από προσωπικό, που αν πρέπει να βγούνε καραντίνα όσοι πρέπει, ολόκληρα τμήματα θα μείνουν χωρίς κανένα να δουλέψει. Λες και εγώ φταίω που οι χώροι μας είναι μικροί και στοιβαζόμαστε ο ένας πάνω στον άλλον.\nΕίναι η δουλειά και το ξέρω, αλλά ρισκάρω κάθε μέρα εγώ, οι συνάδελφοι μου και οι οικογένειές μας.\nΘα τελειώσω με μια φράση που διάβασα και που τόσο με αντιπροσωπεύει:\nΕδώ Νοσοκομείο… είμαστε άοπλοι.\nΥΓ. όσο και αν κάποιοι προσπαθούν να δείξουν ότι είναι όλα καλά στο νοσοκομείο, η αλήθεια λάμπει σαν κρύσταλλο.\nΠΑΓΝΗ Νοσηλεύτρια Βάρδια Κορωνοϊός


Google Docs.. – savvas Konstantinidis\nHome » tech blog » Google Docs..\nΜου αρεσει να χρησιμοποιω τα cloud services οπως το Google Docs για να αποθηκευω και να μοιραζομαι εγγραφα γραφειου.\nΜου αρεσει που μου παρεχεται ολοκληρωμενο περιβαλλον για να διαχειριστω και να επεξεργαστω τα εγγραφα μου, μπορω ευκολα να τα μοιραστω με αλλους, ακομη και να τα δουλεψω ταυτοχρονα με καποιον αλλο, να ανεβασω ηδη υπαρχοντα εγγραφα Microsoft Office, ή να εξαγαγω απο το Google Docs τα εγγραφα σε μορφη Microsoft Office.\nΤελος μου αρεσει που κρατει versions και backup των αρχειων μου, και δεν χρειαζομαι να νοιαζομαι για αυτα, και φυσικα μπορω να τα ανοιξω και να τα επεξεργαστη απο οποιαδηποτε συσκευη ειναι συνδεδεμενη στο ιντερνετ μεσα απο καποιον browsers ακομη και απο ενα smartphone.\n2 thoughts on “Google Docs..”\n18/10/2011, 10:30 pm\nθελει προσοχη ομως για να μην χασουμε κανενα αρχειο.\nεπισης αυστηρα μιλωντας, η Google δεν φερει ουδεμια ευθυνη σε περιπτωση απωλειας δεδομενων, οποτε καλου κακου να κραταμε και ενα αντιγραφο ασφαλειας στον υπολογιστη μας.\nΩραία τα cloud services για κείμενα, φωτογραφιούλες και λοιπά αρχεία! Πείτε μας όμως: α) Για τα σημαντικά σας αρχεία δεν κρατάτε back up? Επομένως η δικαιολογία του κέρδους σε αποθηκευτικό χώρο κάπου σα να εξανεμίζεται ( και ειδικά αν αναφερ´ομαστε σε επιχειρησιακά αρχεία μεγάλου όγκου. Άρα επί του παρόντος μόνο για προσωπικά αρχεία μικρής κρισιμότητας. Για έναν οργανισμό απαιτούνται διαβάθμιση πληροφορίας, information risk management και ακριβή επένδυση σε εργαλεία και υπηρεσίες ασφάλειας.\nβ) http://www.washingtonpost.com/blogs/post-tech/post/google-hundreds-of-gmail-accounts-hacked-including-some-senior-us-government-officials/2011/06/01/AGgASgGH_blog.html – Ντροπή σας κύριε Σάββα σας κλεβουμε το gmail account με χίλιους δυο τρόπους. Φανταστέιτε να υποκλαπεί account οργανισμού που έχει και εταιρικό web mail!!!\nγ) Έχετε κανενα συμβόλαιο με Google, Apple, Dropbox και λοιπoύς cloud service παρόχους για ανάκτηση δεδομένων, διαθεσιμότητα, αποζημιώσεις κτλ; Αν έχετε πέιτε μας την τιμή!\nΔε θα διαφων´ισω ειδικά στο θέμα φορητότητας το cloud δίνει ουσιαστικές λύσεις. Ο καθένας μας για τα προσωπικά του αρχεία θα πρέπεινα εκτελέσει μια ανάλυση για το επίπεδο αποδοχής έκθεσης των πληροφορίών του και τα οφέλη που θα κερδίσει.\nΓια τις επιχειρήσεις νομίζω ότι θα απαιτηθεί ένα στάδιο ωρίμανσης, εγκαθίδρυσης κουλτούρας (Ελλαδάρα ολέ!) και διαδικασιών καιτεχνικών μέτρων ασφάλειας. Το μέλλον είναι το cloud και ευελπιστώ στην ασφαλή χρήση του. Πάντως αν θέλετε εργαλεία και μεθόδους να διασφαλίσετε τα αρχεία σας κύριε Σάββα…εδώ είμαστε. Ντροπή σας λοιπόν να μας προκαλείτε!!!\nPrevious post Τα ασπράδια των αυγών στη μάχη κατά των εγκαυμάτων\nNext post Οικονομική κρίση. Δέκα επτά λόγοι για να μας αρέσει!


«Θαύμα ότι έζησε»: Τα πρωτοσέλιδα ευρωπαϊκών εφημερίδων για την κατάρρευση του Eriksen | Τι λες τώρα;\nHome \_ Ελλάδα \_ «Θαύμα ότι έζησε»: Τα πρωτοσέλιδα ευρωπαϊκών εφημερίδων για την κατάρρευση του Eriksen\nΤι λες τώρα; 13 Ιουνίου, 2021 11:42 ΠΜ\nEriksen: Πρώτο θέμα πολλών εφημερίδων αποτέλεσε η στιγμή που ο παίκτης κατέρρευσε στο γήπεδο.\nΟ Christian Eriksen σόκαρε τον κόσμο του ποδοσφαίρου και όχι μόνο, αλλά ευτυχώς κατάφερε να βγει νικητής και να κρατηθεί στη ζωή. Όσα έγιναν χθες στο γήπεδο κατά τη διάρκεια της αναμέτρησης με τη Φινλανδία αποτελεί σήμερα κεντρικό θέμα στον ευρωπαϊκό Τύπο, που κάνει λόγο για πραγματικό «θαύμα».\nΟ Δανός ποδοσφαιριστής έπεσε ξαφνικά. Ευτυχώς με την έγκαιρη επέμβαση των γιατρών κατάφερε να ανακτήσει τις αισθήσεις του και παρέμεινε ζωντανός. Όλος ο ευρωπαϊκός Τύπος ασχολείται μαζί του και κάνουν λόγο για «θαύμα», ενώ χαρακτηρίζουν ήρωες τους γιατρούς που τον έσωσαν.\nEriksen: Δείτε τα πρωτοσέλιδα των εφημερίδων\nEriksen: Ο άνθρωπος που του έσωσε τη ζωή\nΗ λιποθυμία του Κρίστιαν Έρικσεν στην αναμέτρηση της Δανίας με την Φινλανδία συγκλόνισε την ανθρωπότητα, ενώ μετά την αρχική αναβολή του αγώνα, η UEFA ανακοίνωσε την επανέναρξη του. Ωστόσο, υπάρχει κάποιος που κατα πάσα πιθανότητα είναι υπεύθυνος που ο Έρικσεν είναι ακόμα στην ζωή. Ο λόγος για τον Σιμόν Κιάερ, ο οποίος έσπευσε να συγκρατήσει την γυναίκα του παίκτη καθώς έμπαινε στον αγωνιστικό χώρο. Ωστόσο, πριν από αυτό, όπως μεταφέρουν τα δανέζικα ΜΜΕ, πριν καν εισέλθει στον αγωνιστικό χώρο το ιατρικό επιτελείο της Δανίας, ο Καίερ ήταν που έτρεξε και έδωσε τις πρώτες βοήθειες στον Έρικσεν.


Olympus [Έλλη Τ. - Elli T., Maria G., Okudogo 3] - Page 81\nΕμφάνιση αποτελεσμάτων σε εξέλιξη 801 έως 810 από 810\n04-09-2020, 07:56 #801\nΘεωρώ ότι δεν το στηρίζουν στο Ρέθυμνο κυρίως λόγω των 14-15 ωρών ταξιδιού (ο κρητικός έχει συνηθίσει να πηγαίνει κατ΄ ευθείαν)..., παίρνει πχ. το palace και είναι Πειραιά σε 6,5 ώρες (+1 ώρα στον ΒΟΑΚ).\nΤο ίδιο έκανα κι εγώ λόγω μικρού παιδιού. Σε διαφορετική περίπτωση εννοείται πως με αυτό θα ταξίδευα και με μία στάση ακόμα πχ. στην Σίφνο, όπως παλιά το ΠΡΕΒΕΛΗ στα 90's της τότε Ρεθυμνιακής.\nΤελευταία επεξεργασία από το χρήστη Markosm : 04-09-2020 στις 07:58\n04-09-2020, 08:34 #802\nTo πλοίο έχει βλάβη και για αυτό έδεσε για επισκευή. Νομίζω οτι αν δεν ήταν η βλάβη θα συνέχιζε γιατί η κίνηση τουλάχιστον από Μήλο, Σαντορίνη ήταν ακόμη αρκετή. Για το Ρέθυμνο, δεν το συζητάμε... δεν είναι οτι "του είναι γραμμένο" να μην έχει καράβι αλλά απλά δεν το στηρίζει η ντόπια κοινωνία.\nΣτα τέλη Αυγούστου που ταξίδεψα με το πλοίο στο Ρέθυμνο μπήκαν καμιά 15αριά αυτοκίνητα και 2 φορτηγά συν μια 40αριά επιβάτες που οι περισσότεροι κατέβηκαν στη Σαντορίνη. Εκεί μπήκε αρκετός κόσμος και αυτοκίνητα.\nΜε την ευκαιρία να πω οτι το καράβι είναι πεντακάθαρο και όλο το ξενοδοχειακό δείχνει φρέκο, ενώ το πλήρωμα είναι ευγενέστατο και εξυπηρετικό. Τώρα τι γίνεται κάτω από το γκαράζ δεν μπορώ να το γνωρίζω... Από ταχύτητα ήταν αξιοπρεπές και όπως κάθε γιαπωνέζικο της ηλικίας του ήταν αργό στις μανούβρες του στα λιμάνια.\nAναμνήσεις από την εποχής της Iαπωνίας στο κλιμακοστάσιο:\nΣυνημμένο Αρχείο 198023\nTo πρυμνιό σαλόνι με ανεπαίσθητο vibration (καμία σχέση με τον τρεμάμενο Διαγόρα...):\nΣυνημμένο Αρχείο 198024\nΈνα από τα "κρυφά σημεία" που προέκυψαν στις περαντζάδες από την μετασκευή, με τα νέα εταιρικά χρώματα:\nΣυνημμένο Αρχείο 198025\nΚατάστρωμα με άπλα:\nΣυνημμένο Αρχείο 198026\nEυτυχώς το καράβι από καραβολατρικής πλευράς είναι υπέροχο.Το αξεπέραστο ιαπωνικό κλιμακοστάσιο,οι περαντζάδες που παραπέμπουν σε άλλες εποχές,το άνετο κατάστρωμα.\n04-09-2020, 09:07 #803\nΑρχική Δημοσίευση από lissos\nΚαιρό είχα να δω σε πλοίο τέτοια περατζάδα. 80s - 90s το σημείο!\nΣυνήθως πλέον τα κλείνουν και τα κάνουν σαλονάκια.\nΕχει και κατάπλωρα περαντζάδες που είναι προσβάσιμες αλλά χρησιμοποιούνται από το πλήρωμα για άπλωμα και χαλάρωση...\nΤο καράβι έχει όντως ωραία σημεία όπως και το σαλονάκι με το μπαρ πίσω από τη γέφυρα\nΑλλά και αυτό το κλειστοφοβικό σαλονάκι που δεν έχει κανένα παράθυρο...\nΚαι εδώ η ρεσεπσιόν με το κλιμακοστάσιο που δικαίως αρέσει στον φίλο ΒΧ\n05-09-2020, 00:39 #804\nΟλίγον... αχταρμάς η διακόσμηση, αλλά επ' ουδενί δεν δείχνει να είναι δυσάρεστο το ξενοδοχιακό του. Όσο για τα... μπαλκόνια του, πρέπει να είναι εξαιρετικά: Να είναι καταχείμωνο και να μην θέλεις να μπείς μέσα\n05-09-2020, 05:07 #805\nΔείχνει ότι έχουν εκμεταλλευτεί με τον έναν ή με τον άλλο τρόπο, όλους τους χώρους του πλοίου.\n05-09-2020, 09:10 #806\nO oλίγον αχταρμάς που λες,οφείλεται στο ότι έχουν αφήσει μέρος της γιαπωνέζικης διακόσμησης η οποία σε μένα αρέσει.Συνήθως όταν φέρουν ένα καράβι από Ιαπωνία το ξενοδοχειακό ξηλώνεται εντελώς όσο κ σύγχρονο να είναι.Εγώ δεν βλέπω τον λόγο ένα κομμάτι που είναι λειτουργικό κ ωραίο γιατί να μην το αφήσουν.\n06-09-2020, 04:30 #807\n...Εγώ δεν βλέπω τον λόγο ένα κομμάτι που είναι λειτουργικό κ ωραίο γιατί να μην το αφήσουν.\n23-10-2020, 14:50 #808\nΞέρει κανείς τι γίνεται μ αυτο;\n23-10-2020, 19:41 #809\nΑρχική Δημοσίευση από zizou\nΕχει ζητήσει δρομολόγηση Πειραιά - Σίφνο - Μήλο - Σαντορίνη. Προς το παρόν όμως δεν υπάρχει απόφαση του ΣΑΣ . Ιδωμεν...\n23-10-2020, 19:55 #810\nΔηλαδή δεν το ξαναβλέπουμε Ρέθυμνο;


Πρεμιέρα ταινίας για τον Καποδίστρια στην Αγία Πετρούπολη | Macedonian Ancestry\nHome > Uncategorized\t> Πρεμιέρα ταινίας για τον Καποδίστρια στην Αγία Πετρούπολη\nΠρεμιέρα ταινίας για τον Καποδίστρια στην Αγία Πετρούπολη\nΠλήθος Ελλήνων και Ρώσων παρακολούθησε την πρεμιέρα του ντοκιμαντέρ για τον Ιωάννη Καποδίστρια. Φόρο τιμής στο μνημείο του στην Αγία Πετρούπολη απέτισε η νεολαία των Ελλήνων της Ρωσίας.\nΟ «βασικός Έλληνας της Ρωσικής Αυτοκρατορίας» έκανε πρεμιέρα στην Αγία Πετρούπολη στις 18 Νοεμβρίου.\nΑφιερωμένη στην 190η επέτειο από την καθιέρωση διπλωματικών σχέσεων μεταξύ Ρωσίας και Ελλάδας, η ταινία μιλάει για τον πρώτο κυβερνήτη της Ελλάδας και Υπουργό Εξωτερικών της Ρωσικής Αυτοκρατορίας Ιωάννη Καποδίστρια.\nΤο ντοκιμαντέρ μιλάει για τη ζωή και την πολιτική καριέρα του διάσημου Ιωάννη Καποδίστρια, ο οποίος από το 1809 υπηρετούσε πιστά τη Ρωσική Αυτοκρατορία, και για το σημαντικό ρόλο που διαδραμάτισε στην ευρωπαϊκή πολιτική σκηνή.\nΤη σκηνοθεσία υπογράφει η Svetlana Muzychenko.\nΗ ταινία έκανε πρεμιέρα μπροστά σε ένα ενθουσιώδες κοινό Ελλήνων και Ρώσων, οι οποίοι άφησαν λουλούδια και στεφάνια στο μνημείο του Ιωάννη Καποδίστρια στην Αγία Πετρούπολη.\nΧαμένη ιωνική πόλη του Ελλήσποντου βρέθηκε μετά από 2.700 χρόνια! Ο στρατός των Σκιπτάρων επιδεικνύει τις δυνάμεις του σε …έκθεση\nThe Macedonian issue - A perilipsis of the matter\nΤο Αλφάβητο των ελληνοτουρκικών σχέσεων, η μοναχοφάης Τουρκία και η «απέραντη απειλή» Τουρκική Απειλή\n«Τρίζουν τα κόκκαλα» του Μ. Αλεξάνδρου: Αυτοί είναι οι 153 «Εφιάλτες» που εκχώρησαν το όνομα - Η Μακεδονία «εάλω»


Ποια στάση είναι καλό να τηρήσουμε απέναντι στα παιδιά μας όσον αφορά την οικονομική κρίση; - Perpera.gr\nHome›Ρωτώντας τους μαθαινουμε›Ποια στάση είναι καλό να τηρήσουμε απέναντι στα παιδιά μας όσον αφορά την οικονομική κρίση;\nΤης Δωροθέας Πέρπερα\nΗ οικονομική κρίση, ως γενικότερη αρνητική δίνη δεν έχει αφήσει ανεπηρέαστο ούτε τo ασφαλές καταφύγιο της οικογένειας. Οι στερητικές αλλαγές που έχει επιβάλλει επηρέασαν πρωταρχικά τους γονείς. Αν όχι όλοι, οι περισσότεροι από εμάς βιώνουμε τα αποτελέσματα της οικονομικής κρίσης. Κάποια από τις δραματικές αλλαγές που επήλθαν έχει χτυπήσει την πόρτα στον έναν γονιό, αν όχι και στους δύο: ο κίνδυνος απώλειας της εργασίας, η υποαπασχόληση, η μείωση του εισοδήματος, η ανεργία, τα χρέη. Εδώ και αρκετό καιρό οι συζητήσεις των μαμάδων στο δίκτυό μας περιστρέφονται γύρω από την ελληνική οικονομία, την υπερχρέωση των νοικοκυριών, την αβάσταχτη φορολογία κι ένα σωρό από άλλα σχετικά ζητήματα που οδήγησαν στην ανατροπή του στοιχειώδους οικογενειακού τους οικονομικού προγραμματισμού. Οι γονείς ζουν με τους καθημερινούς προβληματισμούς τους που αφορούν το αν θα μπορούν να αντεπεξέλθουν στις οικονομικές απαιτήσεις της οικογένειάς τους, στις βιώσιμες ανάγκες των παιδιών τους και στα εκπαιδευτικά τους αιτήματα. Η θέση αυτή τους κάνει να νιώθουν άγχος, ανασφάλεια, απογοήτευση, θυμό, ενοχές τους εξαντλεί την υπομονή και συχνά πυροδοτεί εκρήξεις. Παρόλα αυτά πολλοί είμαστε αυτοί οι γονείς που θεωρούμε πως προστατεύουμε το παιδί μας μη ενημερώνοντάς το για την κατάσταση αυτή. Ρωτώντας για να μάθουμε ως γονείς που ανησυχούμε τόσο για το μέλλον των παιδιών μας όσο και για την στάση που χρειάζεται να τηρήσουμε απέναντί τους όσον αφορά την κρίση απευθυνθήκαμε στην κα Γεωργιάδου Ιωάννα, Κοινωνική Κλινική Ψυχολόγο (Msc), Συστημική Ψυχοθεραπεύτρια στο Κέντρο Σωματικής και Ψυχολογικής Υποστήριξης, Πορεία Υγείας που μας καθοδηγεί στο να χειριστούμε το θέμα αυτό με προσοχή και αποτελεσματικότητα.\nΟι γονείς συνηθίζουμε να χαρακτηρίζουμε το σπίτι ως το χώρο της απόλυτης προστασίας, ως το αντίθετο από την «ζούγκλα» του έξω κόσμου. Από νωρίς θέλοντας να προστατέψουμε την αρτιμέλεια των παιδιών μας τα διδάσκουμε να προσέχουν και να αντιστέκονται δεξιότητες εξαιρετικά χρήσιμες για τη ζωή τους, που μπορεί, όμως, να οδηγήσουν σε αυτοπεριορισμό, αν δεν συνδυαστούν με τις δεξιότητες της προσαρμοστικότητας, του πειραματισμού. Μπορούν, όμως, τα θηρία της «ζούγκλας» να κρατηθούν έξω από την ασφαλή φωλιά; Μπορεί η φτώχεια, ο πόνος, η αγωνία για το αύριο να μην εισέλθουν στην οικογενειακή καθημερινότητα, να κρυφτούν από τα παρατηρητικά παιδικά μάτια; Η απάντηση είναι όχι. Η κρίση δεν είναι μόνο μια πληροφορία και η συναισθηματική της επίπτωση. Η κρίση είναι μια βιωμένη πραγματικότητα που θέλοντας και μη, τη φέρουμε όλοι, την κουβαλάμε στους χώρους που δραστηριοποιούμαστε, στις σχέσεις που συνάπτουμε. Είναι τα παιδιά μας καταδικασμένα να αναπτύξουν παραβατικότητα, συναισθηματική αστάθεια, έλλειψη ιδανικών, και ό,τι άλλο καταμαρτυρείται ως ψυχοκοινωνική συνέπεια της κρίσης; Η απάντηση είναι και εδώ όχι. Μη ξεχνάμε πως εκτός από την κρίση, βιωμένη πραγματικότητα υπάρχει και η ικανότητα για αλλαγή. Ως γονείς δεν μεταφέρουμε μόνο τα σημάδια της κρίσης στην οικογένεια μας, φέρουμε ταυτόχρονα τα αποθέματα της ανθεκτικότητας, της προσαρμοστικότητας που μας κάνουν να επιβιώνουμε στην «ζούγκλα» παρά τους κινδύνους της. Λεκτικά και έξω λεκτικά είμαστε ικανοί να επικοινωνούμε και αυτά τα αποθέματα με τα παιδιά μας, όχι ως αντίβαρο ή θεραπεία της κρίσης αλλά ως τη φυσική διδασκαλία και εξάσκηση στην αυτονομία που αποτελεί καθήκον του γονιού. Είναι βέβαιο πως μεγαλώνοντας και ζώντας μες την κρίση θα αντιμετωπίσουμε, γονείς και παιδιά, συνθήκες προκλητικές, όμως, ακριβώς λόγω αυτού έχουμε την ευκαιρία να αναθρέψουμε εύστροφα, δημιουργικά, δυναμικά και ανθεκτικά παιδιά.


Οι αριθμοί και τα στατιστικά του αγώνα Ηρακλής - Ρέθυμνο | ebasket.gr\nΚεντρική Basket League Ηρακλής Οι αριθμοί και τα στατιστικά του αγώνα Ηρακλής – Ρέθυμνο\nΟι αριθμοί και τα στατιστικά του αγώνα Ηρακλής – Ρέθυμνο\nΔημοσίευση στις 10/10 17:37\nΤην ιστορία των μεταξύ τους αγώνων στην ΕΚΟ Basket League θα αρχίσουν να γράφουν από το Σάββατο (12/10, 15:45) ο Ηρακλής και το Ρέθυμνο Cretan Kings. Όταν οι Κρητικοί ανέβηκαν για πρώτη φορά στην κατηγορία το 2007-08, ο Ηρακλής βρισκόταν στην Α2 και στην περίοδο 2010-11 που οι “κυανόλευκοι” επέστρεψαν για μία σεζόν, το Ρέθυμνο Cretan Kings πήρε τη 2η θέση της Α2 και επανήλθε στο επαγγελματικό Πρωτάθλημα όπου και παραμένει από τότε.\nΤο σαββατιάτικο παιχνίδι πάντως δεν θα είναι συνολικά το πρώτο στην ιστορία των δύο ομάδων, οι δρόμοι των οποίων διασταυρώθηκαν για πρώτη φορά στην Α2 της σεζόν 2006-07. Τότε το Ρέθυμνο Cretan Kings έκανε το 2/2. Νίκησε εντός έδρας με 88-74 με κορυφαίους τους Κούμουλο με 26 και Βαρδαβά με 17 πόντους ενώ για τον Ηρακλή ο Αθανασιάδης είχε 18 και ο Καχριμάνοβιτς 14 πόντους. Οι Κρητικοί νίκησαν και στο Ιβανώφειο με 85-81, έχοντας ως πρώτους σκόρερ τους Κυριακόπουλο με 27 και Σπανό με 21 πόντους, ενώ για την ομάδα της Θεσσαλονίκης ο Καμπερίδης είχε 27 και ο Μπάνεβ 11.\nΟι δύο ομάδες τέθηκαν αντιμέτωπες στο δεύτερο τη τάξει εγχώριο Πρωτάθλημα και στη σεζόν 2008-09 με τον Ηρακλή να απαντά με το δικό του 2/2. Νίκησε με 85-77 στη Θεσσαλονίκη και 74-70 στην Κρήτη. Στην κρητική ομάδα αγωνιζόταν έναν νυν παίκτης του Ηρακλή, ο Κώστας Κακαρούδης.\nΗ τελευταία φορά που Ηρακλής και Ρέθυμνο Cretan Kings αναμετρήθηκαν, ήταν στην περίοδο 2009-10 και πάλι για την Α2. Ο Ηρακλής νίκησε εκτός με 77-76 και εντός έδρας με 83-69, σε παιχνίδι φιέστα για την άνοδο του στη “μεγάλη” κατηγορία.\n*Την 50ή εμφάνιση του στην ΕΚΟ Basket League θα πραγματοποιήσει ο Τέντι Οκερέαφορ. Ο Βρετανός έκανε ντεμπούτο στις 9 Οκτωβρίου 2017 ως παίκτης της Κύμης, υπό τις οδηγίες του σημερινού προπονητή του Γιάννη Καστρίτη, στην εκτός έδρας ήττα από το Λαύριο Megabolt με 78-65.\n*Ο Ντάριους Γκάρετ, εκ των MVP της 2ης αγωνιστικής, χρειάζεται τέσσερις πόντους για να φτάσει τους 400 και έξι αμυντικά ριμπάουντ για να συμπληρώσει 200 στο ελληνικό Πρωτάθλημα.\n*Με τρία εύστοχα δίποντα ο Κώστας Κακαρούδης θα φτάσει τα 200 στην ΕΚΟ Basket League.\n*O Βαγγέλης Ζιάγκος θα συμπληρώσει το Σάββατο 50 παιχνίδια στους πάγκους της ΕΚΟ Basket League. Είχε κάνει ντεμπούτο στις 9 Ιανουαρίου 2010, ως υπηρεσιακός προπονητής της ΑΕΚ σε ένα ματς στη Θεσσαλονίκη με τον ΠΑΟΚ (77-69). Ήταν η “γέφυρα” μεταξύ του Κώστα Φλεβαράκη και του Αργύρη Πεδουλάκη.\n*Τέσσερις πόντοι θα είναι αρκετοί για τον Ανδρέα Χριστοδούλου προκειμένου να συμπληρώσει τους 700 στην κατηγορία, στην οποία μετράει 123 παιχνίδια.\n*Το Ρέθυμνο Cretan Kings περιορίστηκε στους 110 πόντους στις δύο πρώτες αγωνιστικές, επίδοση που είναι με διαφορά η χειρότερη του, στην εκκίνηση του Πρωταθλήματος. Η προηγούμενη ήταν εκείνη των 136 που είχε στις δύο πρώτες “στροφές” του περσινού Πρωταθλήματος.\nΠροηγούμενο “Κλικς” από τη Media day του Ολυμπιακού (pics)\nΕπόμενο Μολυβδάς: “Η ΑΕΚ έχει γεμάτο ρόστερ”


... της Έκτης ευκολότερα: Σεπτεμβρίου 2014\nΗΜΕΡΑ ΚΑΙ ΝΥΧΤΑ\nΤο φαινόμενο της ημέρας και της νύχτας οφείλεται στην περιστροφή της Γης γύρω από τον άξονά της. Έτσι κάθε φορά που ένα τμήμα της Γης φωτίζεται, έχει μέρα, ενώ το το τμήμα που δε φωτίζεται βρίσκεται στο σκοτάδι.\nΕναλλαγή ημέρας και νύχτας\nΜέρα και νύχτα στη Γη\nΔείτε διαδραστικά την εναλλαγή ημέρας και νύχτας\nΗμέρα και νύχτα στον κόσμο\nΑναδημοσίευση από το φιλικό ιστολόγιο "ΠΕΡΙ ΑΝΕΜΩΝ, ΥΔΑΤΩΝ ΚΑΙ ΣΧΟΛΕΙΟΥ"\nΟΝ ΝΑΠΟΛΕΩΝ ΒΟΝΑΠΑΡΤΗΣ\nΚΛΙΚ ΕΔΩ για να δεις το μάθημα με ερωτήσεις και απαντήσεις\nΗ ΙΣΤΟΡΙΑ ΜΕ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ (ΚΕΦ. 2)\nΑύριο θα σκίσεις στην Ιστορία!\nΜε ένα κλικ, το μάθημα ξεδιπλώνεται απολαυστικό\nμπροστά σου, χάρη στον κύριο Σουδία.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 6:27 π.μ. Δεν υπάρχουν σχόλια:\nΠΗΓΉ: "ΠΕΡΙ ΑΝΕΜΩΝ, ΥΔΑΤΩΝ ΚΑΙ ΣΧΟΛΕΙΟΥ"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:43 μ.μ. Δεν υπάρχουν σχόλια:\nΑΠΟ ΤΟ ΥΠΕΔΑΦΟΣ ΣΤΟ ΣΠΙΤΙ ΜΑΣ\nmore presentations or Upload your own.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 2:22 π.μ. Δεν υπάρχουν σχόλια:\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 9:17 π.μ. Δεν υπάρχουν σχόλια:\nΕτικέτες ΓΙΑ ΤΟΥΣ ΓΟΝΕΙΣ ΜΕ ΑΓΑΠΗ, ΜΑΘΗΜΑΤΙΚΑ\nΠΕΡΙΗΓΗΣΗ ΣΤΟΥΣ ΠΑΡΑΛΛΗΛΟΥΣ ΚΥΚΛΟΥΣ\nΚΛΙΚ ΣΤΟΝ ΣΥΝΔΕΣΜΟ:http://ebooks.edu.gr/modules/ebook/show.php/DSGL100/418/2818,10620/extras/gstd02_par-mes-img/index.html\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:51 μ.μ. Δεν υπάρχουν σχόλια:\nΕπειδή φτάσαμε στην ΣΤ΄τάξη δε σημαίνει πως δεν υπάρχουν ανάμεσά μας και μερικοί που "κολλάνε" σε κάποια γινόμενα. Ας δούμε λοιπόν ένα τρικ που μας παρουσιάζει μια δασκάλα από την Κύπρο.Εάν έχετε και κάποιο μικρότερο φίλο που δυσκολεύεται στην αυτοματοποιημένη εκμάθηση της προπαίδειας, μοιραστείτε μαζί του το βιντεάκι που ακολουθεί.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 8:38 π.μ. Δεν υπάρχουν σχόλια:\nΟ ΚΟΛΟΜΒΟΣ ΦΘΑΝΕΙ ΣΤΗΝ ΑΜΕΡΙΚΗ\nΟ Χριστόφορος Κολόμβος (ισπανικά: Cristóbal Colón, Κριστόμπαλ Κολόν), (1451 – 20 Μαΐου 1506) ήταν ένας θαλασσοπόρος εξερευνητής, χαρτογράφος, ναύαρχος και αντιβασιλιάς, διάσημος επειδή πραγματοποίησε την ξακουστή ανακάλυψη της Αμερικής το1492. Θεωρώντας η ιστορία ιδιαίτερα σημαντικό το γεγονός της άφιξής του στην Αμερική το 1492, αποκαλεί την ιστορική περίοδο πριν την άφιξή του προ Κολόμβου ή προκολομβιανή περίοδο. Παρά το γεγονός ότι υπάρχουν αρκετές ενδείξεις προκολομβιανής επαφής της Αμερικής με άλλες ηπείρους και είναι θέμα συζήτησης αν μπορεί να θεωρήσει κανείς ότι «ανακαλύπτει» μια ήπειρο η οποία κατοικείται ήδη από γηγενείς ή μη λαούς, ο Κολόμβος συχνά πιστώνεται με την ανακάλυψη της Αμερικής, καθώς το ταξίδι του σημείωσε την έναρξη ενός βίαιου αποικισμού της Νέας Γης, όπως αποκαλούνταν εναλλακτικά η αμερικανική ήπειρος. Αξιοσημείωτο είναι επίσης και το ότι ο ίδιος ποτέ δεν έφτασε στην ενδοχώρα της ηπείρου, αλλά σε νησιά διάσπαρτα κοντά σε αυτή.\nΗ εκπληκτική μουσική που ακούγεται στο απόσπασμα από την ταινία "THE CONQUEST OF PARADISE" (Η ΚΑΤΑΚΤΗΣΗ ΤΟΥ ΠΑΡΑΔΕΙΣΟΥ) ανήκει στον διεθνούς φήμης Έλληνα μουσικό Βαγγέλη Παπαθανασίου.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 8:05 π.μ. Δεν υπάρχουν σχόλια:\nΕτικέτες ΙΣΤΟΡΙΑ, ΚΙΝΗΜΑΤΟΓΡΑΦΟΣ, ΜΟΥΣΙΚΗ\nΔΕΚΑΔΙΚΟΙ ΑΡΙΘΜΟΙ ΚΑΙ ΚΛΑΣΜΑΤΑ\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:45 π.μ. Δεν υπάρχουν σχόλια:\nΟ ΑΝΘΡΩΠΟΣ ΜΕ ΤΙΣ ΤΕΛΕΙΕΣ ΑΝΑΛΟΓΙΕΣ\nΟ «Άνθρωπος του Βιτρούβιου» του Λεονάρντο Ντα Βίντσι αντανακλά την επίδραση που άσκησαν οι συγγραφείς της κλασικής αρχαίοτητας στους ουμανιστές της Αναγέννησης. Παίρνοντας ως βάση τις προδιαγραφές που θέτει ο Βιτρούβιος στο έργο του «De architectura», κάπου 1.500 χρόνια πριν, ο Ντα Βίντσι προσπάθησε να σχεδιάσει έναν άνθρωπο με τέλειες αναλογίες.Ο «Άνθρωπος του Βιτρούβιου» του Λεονάρντο Ντα Βίντσι αντανακλά την επίδραση που άσκησαν οι συγγραφείς της κλασικής αρχαίοτητας στουςουμανιστές της Αναγέννησης. Παίρνοντας ως βάση τις προδιαγραφές που θέτει ο Βιτρούβιος στο έργο του «De architectura», κάπου 1.500 χρόνια πριν, ο Ντα Βίντσι προσπάθησε να σχεδιάσει έναν άνθρωπο με τέλειες αναλογίες.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:44 π.μ. Δεν υπάρχουν σχόλια:\nΕτικέτες ΕΙΚΑΣΤΙΚΑ, ΙΣΤΟΡΙΑ\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:43 π.μ. Δεν υπάρχουν σχόλια:\nΜια πολύ ενδιαφέρουσα εφαρμογή εδώ για να περιηγηθείτε ξανά\nστον κόσμο όπως περιγράφεται στο βιβλίο\nτου Ιουλίου Βερν. Μέσα απ΄την εφαρμογή αυτή θα ετοιμαστείτε\n– μην αντισταθείτε στον πειρασμό – να διαβάσετε ένα από τα πιο\nγνωστά βιβλία του Ιουλίου Βερν. Κλικ στην εικόνα!\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:18 π.μ. Δεν υπάρχουν σχόλια:\nΕτικέτες ΓΛΩΣΣΑ, ΔΙΑΣΚΕΔΑΣΗ\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 6:14 π.μ. Δεν υπάρχουν σχόλια:\nΟΡΓΑΝΩΝΟΝΤΑΣ ΤΗ ΔΑΝΕΙΣΤΙΚΗ ΒΙΒΛΙΟΘΗΚΗ ΤΗΣ ΤΑΞΗΣ ΜΑΣ\nΕ, από τέτοιους βιβλιοφάγους τι περιμένατε!\nΠρώτη μέρα στην τάξη, αφού μοιραστήκαμε τις καλοκαιρινές εμπειρίες μας, συνεχίσαμε με το μοίρασμα των βιβλίων της ΣΤ' -22 στον αριθμό- και μετά από ένα κερασματάκι ξεκινήσαμε να φιλοτεχνούμε τις νέες Καρτέλες Δανεισμού. "Το γοργόν και χάριν έχει": την Παρασκευή 19/9 θα δανειστούμε βιβλία! Δείτε κάποια από τα αριστουργήματά μας:\nΕτικέτες ΕΙΚΑΣΤΙΚΑ, ΦΙΛΑΝΑΓΝΩΣΙΑ\nΥΛΙΚΑ + ΟΔΗΓΙΕΣ\n13o Δημοτικό Σχολείο Νίκαιας\nü 1 τετράδιο Εργασιών 50 φύλλων\nü 1 τετράδιο Μαθηματικών 50 φύλλων\nü 1 τετράδιο Ορθογραφίας 30 φύλλων\nü 1 τετράδιο Πρόχειρο 30 φύλλων\nü 1 τετράδιο Παραγωγής Γραπτού Λόγου 50 φύλλων, με περιθώριο\nü 1 κόκκινο χάρτινο φάκελο μεγέθους Α4 με λάστιχο (για τη Γλώσσα)\nü 1 κίτρινο χάρτινο φάκελο μεγέθους Α4 με λάστιχο (για τα Μαθηματικά)\nü 1 μπλε χάρτινο φάκελο μεγέθους Α4 με λάστιχο ( για την αρχειοθέτηση των γραπτών δοκιμασιών)\nü 1 σετ γεωμετρικών οργάνων (διαβήτη, χάρακα, ορθογώνιο τρίγωνο, μοιρογνωμόνιο)\nü 1 σετ μαρκαδόρους χοντρούς ή ξυλομπογιές, κόλλα και ψαλιδάκι\nü Μπλε/ μαύρο στυλό, μαλακό μολύβι, ξύστρα και γόμα\nü 1 χαρτόνι κανσόν οποιουδήποτε χρώματος\nü 1 μεγάλο χαρτί βελουτέ κίτρινου ή πορτοκαλί χρώματος\nü 1 Παγκόσμιο Γεωγραφικό Άτλαντα (μπορείς να χρησιμοποιήσεις κάποιου μεγαλύτερου φίλου σου ή αδερφού σου)\nü Εάν έχεις φυλάξει τα περσινά σου τετράδια σε καλή κατάσταση, μπορείς να τα χρησιμοποιήσεις αλλάζοντας την ετικέτα.\n1. Η ετικέτα στο εξώφυλλο όλων των βιβλίων , τετραδίων και των φακέλων κρίνεται απαραίτητη.\n2. Το φετινό μας ιστολόγιο έχει το όνομα …. Της Έκτης ευκολότερα και εκεί θα βρίσκεις χρήσιμες πληροφορίες, παρουσιάσεις και σχεδιαγράμματα για τα μαθήματά μας καθώς και συνδέσεις με ιστολόγια άλλων τάξεων.\n3. Η ιστοσελίδα του σχολείου μας είναι έτοιμη και σε περιμένει να περιηγηθείς σε αυτήν:13dim-nikaias.att.sch.gr\n4. Σήμερα σου μοιράστηκαν όλα τα τεύχη των βιβλίων της ΣΤ΄ τάξης. Φύλαξέ τα στο σπίτι και θα τα χρησιμοποιήσουμε όταν τα χρειαστούμε, πάντα με βάση το πρόγραμμά μας.\nΚαι να θυμάσαι: το χαμόγελο είναι μια καμπύλη γραμμή που ισιώνει όλα τα στραβά!\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 10:34 π.μ. Δεν υπάρχουν σχόλια:\nσυναντώ ξανά τα φιλαράκια μου και τους δασκάλους που τόσο με αγαπούν\nαγοράζω καινούρια γραφική ύλη\nδικαιούμαι να ζητήσω καινούρια αθλητικά παπούτσια με το πρόσχημα πως τα παλιά τώρα δε θα είναι κατάλληλα για τη φετινή γυμναστική\nανανεώνω τις υποσχέσεις που δίνω στον εαυτό μουκαι στους γονείς μου για καλύτερη απόδοση\nέχω άλλη μια ευκαιρία να καταπλήξω τους πάντες με τα ταλέντα, τη φιλοτιμία και την εργατικότητά μου\nαποκτώ νέα ευκαιρία για γνώσεις και ενδιαφέρουσες δραστηριότητες\nπρογραμματίζω εκπαιδευτικές επισκέψεις σε αθλητικούς χώρους, μουσεία και θέατρα με τη δασκάλα και τους συμμαθητές μου\nσυμμετέχω σε ομαδικές δράσεις , προγράμματα και διαγωνισμούς.\nΓια όλα αυτά και για πολλά άλλα που αυτή τη στιγμή μου διαφεύγουν αξίζει να επιστρέψουμε με χαμόγελο στο σχολείο.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 8:19 π.μ. Δεν υπάρχουν σχόλια:\n2ος Πανελλήνιος Διαγωνισμός «Λέμε όχι στο σχολικό εκφοβισμό»\nΕίσαι μαθητής από Ε’ Δημοτικού έως Γ’ Γυμνασίου σχολείου στην Ελλάδα; Σου αρέσει να εργάζεσαι σε ομάδα με τους φίλους σου; Θέλεις να αναδείξεις την ισότητα και την αποδοχή του διαφορετικού; Πιστεύεις στις αξίες και τα ιδανικά του Ολυμπισμού και της Ολυμπιακής Εκεχειρίας;\nΕάν ναι, τότε μπορείς να λάβεις μέρος στο διαγωνισμό και να αποκτήσεις μια συναρπαστική εκπαιδευτική εμπειρία!\nΟ διαγωνισμός θα έχει τις εξής ενότητες:\nΜέσω της ιστοσελίδας Σέβομαι τη Διαφορετικότητα.\nΟ διαγωνισμός συνδιοργανώνεται με το Διεθνές Κέντρο Ολυμπιακής Εκεχειρίας, υπό την αιγίδα του Υπουργείου Παιδείας και Θρησκευμάτων και είναι μέρος του Εκπαιδευτικού Προγράμματος «Σέβομαι τη Διαφορετικότητα: Ένα πρόγραμμα κατά της ενδοσχολικής βίας».\nΑΝΑΔΗΜΟΣΙΕΥΣΗ ΑΠΟ "Περί ανέμων, υδάτων και σχολείου"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 7:41 π.μ. Δεν υπάρχουν σχόλια:


O νυν CEO της Michelin είναι ο πιθανός αντικαταστάτης του Carlos Ghosn στη Renault | 4ΤΡΟΧΟΙ\nO νυν CEO της Michelin είναι ο πιθανός αντικαταστάτης του Carlos Ghosn στη Renault\nΟ νυν CEO της Michelin, Jean-Dominique Senard, φέρεται να έχει το προβάδισμα στην κούρσα διαδοχής του προφυλακισμένου Calros Ghosn στη θέση του Προέδρου στη Renault έχοντας την υποστήριξη της γαλλικής κυβέρνησης.\nΕπικαλούμενη μη κατονομαζόμενες πηγές, η εφημερίδα Le Figaro αναφέρει με σημερινό της δημοσίευμα πως η γαλλική κυβέρνηση εξετάζει με θέρμη το ενδεχόμενο να στηρίξει τον νυν CEO της Michelin, Jean-Dominique Senard, για την προεδρία της Renault αντικαθιστώντας τον Carlos Ghosn.\nΘυμίζουμε πως η γαλλική πολιτεία είναι ο μεγαλύτερος μέτοχος της Renault, με μερίδιο 15%, κατέχοντας παράλληλα δύο έδρες στο διοικητικό της συμβούλιο.\n«Πληροί όλες τις προϋποθέσεις. Είναι διαθέσιμος, είναι ένας άνθρωπος της βιομηχανίας, έμπειρος στον τομέα, και θεωρείται από την κυβέρνηση ένα στέλεχος με διεθνές ανάστημα», αναφέρει χαρακτηριστικά στο άρθρο της η γαλλική εφημερίδα.\nΘυμίζουμε πως ο Carlos Ghosn συνελήφθη στις 19 Νοεμβρίου κατηγορούμενος ότι δεν δήλωσε, ως όφειλε, το σύνολο των αμοιβών του. Παράλληλα, ο γαλλο-λιβανέζος μάνατζερ φέρεται να χρησιμοποιούσε κεφάλαια της Nissan, και ενδεχομένως των θυγατρικών εταιρειών των δύο εταιρειών, για προσωπικό όφελος.\nΕνώ η Renault έχει διατηρήσει μέχρι στιγμής τον Carlos Ghosn στις διοικητικές θέσεις που κατείχε στη γαλλική εταιρεία, η Nissan τον απομάκρυνε από τη θέση του Προέδρου στις 22 Νοεμβρίου.\nΗ Nissan ελέγχεται κατά 43,4% από την Renault, με την ιαπωνική εταιρεία να κατέχει μόλις το 15% στη γαλλική, και μάλιστα χωρίς δικαίωμα ψήφου στο διοικητικό της συμβούλιο._Χ.Α.\n#Renault, #Carlos Ghosn


Τρεξε Ποντικακι Τρεξε - Παιδικη βιβλιοθηκη (BKS.0949032)\nΑρχική > Βιβλία > Παιδική Βιβλιοθήκη > ΤΡΕΞΕ ΠΟΝΤΙΚΑΚΙ ΤΡΕΞΕ\nΤΡΕΞΕ ΠΟΝΤΙΚΑΚΙ ΤΡΕΞΕ\nΙΣΕΡΓΟΥΝΤ ΣΙΡΛΕΙ στην κατηγορία ΠΑΙΔΙΚΗ ΒΙΒΛΙΟΘΗΚΗ\nΣυγγραφέας: ΙΣΕΡΓΟΥΝΤ ΣΙΡΛΕΙ\nΣτα μισά της μέρας, ένας παράξενος θόρυβος ξυπνά το ποντικάκι του αγρού. Δυναμώνει και πλησιάζει όλο και περισσότερο. Το ποντικάκι τρέχει να σωθεί. Αλλά παντού κινδυνεύει. Θα καταφέρει να βρει μια νέα, ασφαλή φωλιά;\nΜια συναρπαστική περιπέτεια που δείχνει τη ζωή κοντά στο χώμα όπως δεν την έχετε ξαναδεί!\nΤΡΕΞΕ ΠΟΝΤΙΚΑΚΙ ΤΡΕΞΕ (BKS.0949032)\nΤΡΕΞΕ ΠΟΝΤΙΚΑΚΙ ΤΡΕΞΕ BKS.0949032 BKS.0949032 ΙΣΕΡΓΟΥΝΤ ΣΙΡΛΕΙ ΙΣΕΡΓΟΥΝΤ ΣΙΡΛΕΙ ΠΑΙΔΙΚΗ ΒΙΒΛΙΟΘΗΚΗ Κατηγορία: ΠΑΙΔΙΚΗ ΒΙΒΛΙΟΘΗΚΗ •ΙΣΕΡΓΟΥΝΤ ΣΙΡΛΕΙ στην κατηγορία ΠΑΙΔΙΚΗ ΒΙΒΛΙΟΘΗΚΗ ISBN: 978-960-98703-5-1 Συγγραφέας: ΙΣΕΡΓΟΥΝΤ ΣΙΡΛΕΙ Εκδοτικός οίκος: ΚΟΚΚΙΝΗ ΚΛΩΣΤΗ ΔΕΜΕΝΗ Σελίδες: 28 Διαστάσεις: 27Χ27 Ημερομηνία Έκδοσης: Σεπτέμβριος 2009 Στα μισά της μέρας, ένας παράξενος θόρυβος ξυπνά το ποντικάκι του αγρού. Δυναμώνει και πλησιάζει όλο και περισσότερο. Το ποντικάκι τρέχει να σωθεί. Αλλά παντού κινδυνεύει. Θα καταφέρει να βρει μια νέα, ασφαλή φωλιά; Μια συναρπαστική περιπέτεια που δείχνει τη ζωή κοντά στο χώμα όπως δεν την έχετε ξαναδεί! ΤΡΕΞΕ ΠΟΝΤΙΚΑΚΙ ΤΡΕΞΕ


ΜΙΑ ΘΑΛΑΣΣΑ ΑΠΟ ΣΟΓΙA\nΜια θάλασσα από σόγια δημιουργείται τυχαία γύρω από ένα αεροδρόμιο-μινιατούρα. Από το σημείο αυτό ο κεντρικός χαρακτήρας της νουβέλας που έγραψε η Δήμητρα Ιωάννου (εκδόσεις Futura, 2008) ξεκινάει μια αυτοσχέδια διαδρομή. Η Τακάκο επιβιβάζεται, αποβιβάζεται, περπατάει για ώρες, καταγράφει ήχους κι ακολουθεί συνεχόμενους συνειρμούς. Βρίσκεται εδώ, εκεί και ξανά εδώ, ενώ η σάλτσα της σόγιας γίνεται όλο και πιο καφέ από την ουασάμπι.\nΜια σύγχρονη νουβέλα με θέμα τις παραλλαγές της ταυτότητας μέσα από την οικειοποίηση του Έξω και την επιθυμία του να χαθείς μέσα σε αυτό. Εκδόθηκε το 2008 από τις εκδόσεις Futura.\nΗ ηρωίδα της νουβέλας ξεκινάει την αυτοσχέδια διαδρομή της από ένα αεροδρόμιο-μινιατούρα. Γύρω του μια θάλασσα από σόγια. Πιο πέρα άλλα αεροδρόμια, ξενοδοχεία, προάστια και μια μητροπόλη. Σε αυτή τη μετακίνηση τίποτα δεν είναι δεδομένο παρά μόνο η ίδια η μετακίνηση. Η Τακάκο επιβιβάζεται, αποβιβάζεται, περπατάει ενώ καταγράφει όλους τους ήχους της περιπλάνησης, τις παρεμβολές, τις ομιλίες και τους μονολόγους, τους θορύβους της πτήσης και του δρόμου. Ακολουθεί συνεχόμενους συνειρμούς ενώ ταυτόχρονα συνθέτει και αποσυνθέτει ένα διαρκώς μεταβαλλόμενο αυτοπορτρέτο.\n“The narrative or anti-narrative of Soya Sea seems to travel down auditory corridors as much as it does the roadways along which the character treks. It’s haunting and gives me a feeling of “lightness,” like floating, being suspended — it’s actually quite the feeling I often get in places like airports, waiting rooms, highway rest stops, and ‘non-places’ generally.” – Edmond Caldwell , Αμερικανός συγγραφέας (1961-2017).\nΤις τελευταιες μερες συμβαίνει συχνά. Δεν είναι ούτε ευχάριστο ούτε δυσάρεστο, είναι κάτι που δεν είχα ποτέ φανταστεί. Συνήθως κρατάει λίγο.


AIDS: Περισσότερες μολύνσεις HIV στη Στουτγκάρδη επίσης - Απόκρυψη του AdSense\nAIDS: Οι λοιμώξεις του HIV αυξάνονται επίσης στη Στουτγκάρδη\nΤο θέμα του AIDS δεν ήταν πλέον ένα μεγάλο δημόσιο θέμα για μεγάλο χρονικό διάστημα. Τώρα που η Νοτιοαφρικάνικη ηθοποιός Charlize Theron έχει κάνει πρωτοσέλιδα με την καταπολέμηση της νόσου του ανοσοποιητικού και το Γερμανικό Ίδρυμα AIDS έχει δημοσιεύσει την ετήσια έκθεσή του, όλοι μιλούν για το θέμα ξανά. Ο αριθμός των λοιμώξεων αυξάνεται επίσης στη Στουτγκάρδη.\nΣτουτγκάρδη πίσω από την Κολωνία Σύμφωνα με έρευνα του Γερμανικού Ιδρύματος AIDS, ο αριθμός των νέων μολύνσεων HIV σε μεγάλες γερμανικές πόλεις είναι ιδιαίτερα υψηλός. Οι περισσότεροι πρόσφατα μολυσμένοι άνθρωποι είναι στην Κολωνία. Η Στουτγκάρδη είναι λίγο πίσω με 12,23 άτομα ανά 100.000 κατοίκους που έχουν προσβληθεί από τον ιό HIV. Ο Alfons Stetter από το AIDS-Hilfe Stuttgart έδωσε στο «Stuttgarter-Zeitung» κάποιες απαντήσεις στην κατάσταση στην πρωτεύουσα του Μπάντεν-Βυρτεμβέργης.\nΑριθμός ατόμων που έχουν μολυνθεί Η Stetter δεν μπορεί να εξηγήσει με σαφήνεια γιατί ο αριθμός των ατόμων που μολύνθηκαν πρόσφατα με HIV στη Στουτγκάρδη είναι τόσο υψηλός, ακόμη υψηλότερος από ό, τι στο Βερολίνο ή στο Αμβούργο. Μια εξήγηση που έκανε στο «Stuttgarter Zeitung»: «Πολλοί άνθρωποι που έχουν μολυνθεί για δέκα χρόνια, για παράδειγμα, μπορούν να δοκιμαστούν μόνο τώρα. Και πολλοί που μπορούν να δοκιμαστούν στις μεγάλες πόλεις προέρχονται από τη γύρω περιοχή. "Αλλά είναι σαφές ότι ο αριθμός των νεο μολυσμένων ατόμων αυξάνεται.\nΠερίπου 80.000 άτομα που είχαν μολυνθεί με HIV σε όλη τη Γερμανία είχαν 2.000 νέες μολύνσεις ετησίως, και τώρα υπάρχουν 3.400. «Και εμείς αυξάνουμε περισσότερο από 50%. Αλλά αυτό οφείλεται επίσης στο γεγονός ότι πολύ περισσότεροι άνθρωποι μπορούν να δοκιμαστούν σήμερα από πριν », λέει ο Stetter. Σε εθνικό επίπεδο υπάρχουν περίπου 80.000 αναφερόμενα μολυσμένα άτομα και ο αριθμός των μη αναφερόμενων κρουσμάτων δεν εκτιμάται επίσης ότι είναι πολύ υψηλότερος. Με βάση τον συνολικό πληθυσμό, αυτό σημαίνει ότι περίπου κάθε χίλια άτομα θα μολυνθούν. Για τη Στουτγκάρδη, μπορεί κανείς να υποθέσει λίγο περισσότερα από 1.000 μολυσμένα άτομα στην αστική περιοχή, καθώς η πυκνότητα σε μια μεγάλη πόλη είναι υψηλότερη από ό, τι στη χώρα.\nΟ Forget and Suppress Dipl.-Theologe Stetter αναφέρθηκε στην αυξημένη προθυμία δοκιμών. Εάν κάποιος έπρεπε να υποθέσει πριν από δέκα χρόνια ότι η ασθένεια δεν θα διαρκούσε πολύ, υπάρχουν τώρα καλές θεραπευτικές επιλογές εάν ο HIV διαγνωστεί νωρίς μετά από μια μόλυνση. Σε γενικές γραμμές, ωστόσο, το θέμα έχει γίνει αρκετά αθόρυβο και, ως εκ τούτου, ο ειδικός προειδοποιεί: «Εάν ο HIV παραμένει απαρατήρητος στο κοινό, είναι ένα εξελικτικό πλεονέκτημα για τον ιό. Και γνωρίζετε ότι μπορείτε να λάβετε θεραπεία σήμερα. Αυτό οδηγεί σε ξεχασμό και καταστολή. "\nΠολλοί από τους πληγέντες έχουν ήδη συνταξιοδοτηθεί.Οι κοινωνικοί λειτουργοί Stetter σχολίασαν επίσης την ανάγκη για άτομα που έχουν μολυνθεί από τον ιό HIV στη Στουτγκάρδη: «Κάνουμε επίσης πολλές αιτήσεις στο Ίδρυμα AIDS για άτομα με θετική HIV λοίμωξη. Σε όλα τα συμβουλευτικά κέντρα υπάρχουν 100 αιτήσεις το χρόνο. Αυτά δεν είναι λίγα. »Πολλοί από αυτούς που πλήττονται, οι οποίοι τώρα αντιμετωπίζονται σωστά, αποσύρθηκαν πριν από αρκετά χρόνια και συχνά ζουν από πληρωμές μέσω μεταφοράς.\nΈνα μολυσμένο άτομο 16 ετών Το ποσοστό των γυναικών μεταξύ ατόμων που προσβάλλονται από τον ιό HIV είναι περίπου 20 τοις εκατό. Γενικά, οι πληγέντες είναι κατά μέσο όρο περίπου 40 ετών. Ωστόσο, υπάρχουν επίσης πολύ νέοι, ιδίως ομοφυλόφιλοι. Πέρυσι, ένας 16χρονος ήταν μεταξύ αυτών στη Στουτγκάρδη, και φέτος υπήρχαν ήδη αρκετά πρόσφατα μολυσμένα άτομα στις αρχές της δεκαετίας του '20. «Είναι συχνά νέοι που ζουν αστείες ζωές. Και όπως ξέρουμε, η λαγνεία ξεκινά το λόγο για το σεξ. "\nΗ Charlize Theron στον αγώνα κατά του AIDS Από τις αρχές της δεκαετίας του 1980, όταν το AIDS έγινε γνωστό, υπήρξαν πολλοί μύθοι για την ασθένεια, μερικοί από τους οποίους έχουν φτάσει σε επικίνδυνες αναλογίες. Ακόμα και στην Ευρώπη εξακολουθούν να υπάρχουν άνθρωποι που απορρίπτουν την ανοσοανεπάρκεια ως πρόβλημα για τους ομοφυλόφιλους και τους τοξικομανείς. Ωστόσο, η κατάσταση στην Αφρική είναι πολύ πιο δύσκολη. Ο πρόεδρος της Νότιας Αφρικής, Jacob Zuma, κάποτε ισχυρίστηκε ότι είχε προστατευτεί από τον ιό HIV μετά το ντους χωρίς προφυλάξεις. Σε μια συνέντευξή του στο "Welt am Sonntag", ο νικητής της Νοτιοαφρικανικής Όσκαρ, Charlize Theron, επανενεργοποίησε τις απόψεις του: «Αν κάποιος σαν αυτόν παραδέχεται λάθη και οδηγεί τώρα ένα από τα πιο επιθετικά προγράμματα για την καταπολέμηση του HIV, δεν είναι παρά θαύμα. Του αξίζει σεβασμό για αυτό. »Με την υποστήριξη του« Παγκόσμιου Ταμείου για την καταπολέμηση του AIDS, της φυματίωσης και της ελονοσίας », η 37χρονη διοικεί τη δική της φιλανθρωπική οργάνωση« Charlize Theron Africa Outreach Project ». (Διαφήμιση)\nσυναρπαστικά. Θα ήθελα επίσης να ακούσω τη γνώμη των ειδικών για αυτό το θέμα :)\nAIDS: Περισσότερες μολύνσεις HIV στη Στουτγκάρδη επίσης...